11:00 / 08.01.2021 1326 pdf Ўқиш режими + -\nБу йилдан ўрганган нарсам шу бўлдики, биз режа тузаверар эканмиз, ёлғиз Аллоҳнинг Ўзи қарор қилар экан.\nИзоҳ: 2020-йил бошидан бери ўта қисқа фурсатлар ичида жаҳонни ҳамма ерини қамрашга улгурган коронавирус пандемияси таъсири ила катта, ривожланган давлатлар иқтисодини «таги» кўриниб қолди.\nДунёнинг манаман деган катта-катта компаниялари ўзларининг миллиардлаб долларли, бир неча босқичли, узоқни кўзлаган молиявий дастурлари билан «ўтириб» қолишди, «музлашди», тўхташди. Бутун дунё бўйича иқтисод, ижтимоий ҳаёт ва деярли барча соҳалар издан чиқди.\nТиббиёти энг кучли бўлган ғарб давлатларининг кўпида касалланиш сони, вафот этганлар сони антирекорд даражаларга етиб, ўтди. Барига биргина вирус сабаб.\nМана бу бандаси режа қилаверадию, барибир Аллоҳнинг айтгани, ёзгани бўлишига ёрқин мисол. Ўзи нажот берсин.\nP.S. Айни дамгача бўлган коронавирус пандемияси бўйича дунё статистикаси қуйидагича экан: Касалланганлар: 87 225 457 киши. Вафот этганлар: 1 884 266 киши.\narabicuz фейсбук саҳифасидан\nУмму Усмон 08:52 / 12.01.2021\nИн шаа Аллох, худо холаса, бу ёги энди такдирдан дейиш эсимиздан куп чикиб колгани сабаб Аллох хаммамизга шу кичкинагина заррача оркали бир сабок берганини эсда тутишимиз лозим экан\n09:30 / 08.01.2021 2470\n14:00 / 08.01.2021 2389


"Кўксимдаги Тангритоғ" китоби, Кутлибека\nЎзбекистон, ўзбеклар, Озодлик... Бу сўзлар Қутлибека шеърларида кўп такрорланади. Такрорланган сайин қалбга яқин келади, севимлироқ, азизроқ туюлади. «Айтсам ҳар товшимдан сачраб чиқар чўғ...» Шоира «мен»ини ўйлатган, куйдирмоқ қисматини бериб сийлаган қай куч, қай қудрат экан? Тўпламдан бу саволга ишончли жавоб топасиз.\nОрзуларим бир олам\nТушларингдан чиқиб келдим\nБехзод Бехзод Фазлиддин\nКўнглингда нима бор, билмайман, 2 жилд


Рамзан Қодиров: Владимир Путин учун жонимни фидо қилишга тайёрман » Ўзбекистон янгиликлари – Zamin.uz\nРамзан Қодиров: Владимир Путин учун жонимни фидо қилишга тайёрман\nЧеченистон раҳбари Рамзан Қодиров ўзининг «Вконтакте»даги саҳифаси орқали уни «Шараф» ордени билан тақдирлагани учун Россия президенит Владимир Путинга миннатдорчилик изҳор қилди.\n«Мен Россия Президенти, Қуролли кучлар Олий бош қўмондони Владимир Путиндан бундай юксак мукофот ва камтарона меҳнатларимнинг баҳоси учун чексиз миннатдорман. Бутун масъулиятни бўйнимга олиб айтишим мумкинки, Чеченистондаги тинчлик ва барқарорлик Владимир Владимировичга тегишли. Фақатгина унинг оқилона сиёсати, ёрдами ва қўллаб-қувватлаши мустаҳкам тинчликка эришиш, республика иқтисодиётини, маданиятини ва маънавиятини қайта тиклаш имконини берди.\nБиз Россия президентининг пиёда аскарларимиз. Мен Владимир Владимировичнинг шахсан ўзим ва халқим учун қилган ёрдамидан доимо миннатдорман. У президент бўлиш-бўлмаслигидан қатъи назар, мен доим унинг содиқ ходими бўлиб қоламан. Бундай инсон учун жон фидо қилиш − энг оддий вазифа. Унинг исталган буйруғини бажараман, у учун ҳар қандай қийинликдаги вазифани ечаман», − деб ёзди Рамзан Қодиров.\n07:06 Хитойдан келтириладиган "энг хавфли озиқ-овқатлар"ни биласизми?\n06:32 Тасаввур қилинг, ҳар сонияда ҳисобингиз 1 долларга бойийди...\n06:05 Samsung смартфонлари эгаларини сюрприз кутмоқда\n16:53 Қодиров Чеченистондаги "Росгвардия" ҳарбий қисмига ҳужум қилганларнинг шахси аниқланганини маълум қилди\n00:00 Рамзан Қодиров Сурияга ташриф уюштириши мумкин\n11:38 Рамзан Қодиров Суриядаги «ёвузликларга қарши курашиш»га тайёрлигини билдирди\n15:41 Рамзан Кадиров Владимир Путинга садоқатли аскар каби хизмат қилишини маълум қилди\n17:01 Владимир Путин собиқ совет республикалари суверенитетини ҳурмат қилишга ваъда берди


Жаҳон 10:35 / 16.07.2019 36198\nАҚШ президенти Дональд Трамп мамлакат ичида уран ишлаб чиқариш учун квоталар ўрнатишдан бош тортди. Бу ҳақда РБК хабар бермоқда.\nҲужжатда давлат раҳбари АҚШ Савдо вазирлигининг хориждан уран импорти миллий хавфсизликка таҳдид солиши ҳақидаги хулосаларига қўшилмаслигини маълум қилди.\nТрампнинг кўрсатишича, улар «жиддий ташвиш»га сабаб бўлмоқда ҳамда ушбу масалани янада чуқурроқ ўрганиб чиқишни талаб қилади. Унинг сўзларига кўра, ҳозирги вақтда «миллий хавфсизликнинг барча аспектлари ядро ёқилғисини етказиб беришнинг занжирига нисбатан тўлиқ таҳлил этилиши лозим».\n2018 йил июль ойи ўрталарида АҚШ Савдо вазирлиги уран импортига боғлиқлик миллий хавфсизликка таҳдид солиши бўйича суриштирув бошлади.\nАриза берувчиларнинг кўрсатишича, уранни соҳа асосан ҳукумат томонидан қўллаб-қувватланаётган давлатлар етказиб бермоқда (Россия, Қозоғистон, Ўзбекистон, Хитой). Шунингдек, мудофаа ва бандлик учун хатарлар борлиги айтилиб, сўнгги йилларда АҚШдаги учта компания қазиб олишни тўхтатгани таъкидланган.\n2017 йилда Ўзбекистон U3O8 эквивалентидаги 2,15 миллион фунт уранни АҚШга етказиб берди. Бу Қўшма Штатлар уран импортида давлатлар орасидаги бешинчи кўрсаткич.\nИмпортда биринчи ўринни Канада эгаллайди - 14,05 миллион фунт, Австралия иккинчи - 8,13 миллион фунт, учинчи Россия (7,07 миллион фунт) ва тўртинчи Қозоғистон (4,64 миллион фунт).\nFinancial Times маълумотларига кўра, Ўзбекистон дунёда уран ишлаб чиқариш бўйича еттинчи ўринда туради. 2018 йил январь-июнь ойларида Ўзбекистон уранни 106 миллион долларга сотди.\nБундан олдин, Ўзбекистон олтин ва уран захираларини сезиларли даражада оширишни режалаштираётгани хабар берилганди.


Скачать 162.49 Kb.\nНазвание Программа по предмету «Узбекский язык» для 10-11 классов общественно-гуманитарного направления уровня общего среднего образования\nРазмер 162.49 Kb.\nУзбекский язык: Учебная программа для 10-11 классов общественно-гуманитарного направления уровня общего среднего образования. – Астана: НАО им. И.Алтынсарина, 2013. – 12 с.\nП риложение 83\nТиповая учебная программа по предмету «Узбекский язык»\n1. Қозоғистон Республикаси Ҳукуматининг 23 август 2012 йилги №1080 қарорига биноан тасдиқланган Давлат умуммажбурий таълим стандартига асосан, программа ижодий имкониятларни ривожлантириш ва тарбияли билим бериш,системалилик,дарс принциплари асосида тузилган.\n2. Умумтаълим берувчи ижтимоий-гуманитар йўналиш бўйича ўзбек тилида таълим бериладиган мактабларда ўқитиладиган ўзбек тили фанининг асосий мақсади – ўқувчиларга ўзбек тили ва унинг бойликларидан баҳраманд бўлишларига ёрдам кўрсатиш. Ўзбек тилининг тараққиёт илдизлари узоқ асрларга бориб тақалади. Ўзбек тили асрлар давомида жамиятимиз ҳаёти билан боғлиқ равишда сайқаллашиб боради. Ўзбек тили умумий ўрта таълим бериладиган мактабларда ўқитиладиган ўзбек тили фани тилнинг пайдо булиши ва тараққий этиш қонунларини, ривожланиш босқичларини, жаҳон тиллари ва уларнинг бир-бирларига ўзаро таъсири, таснифи каби умумий назарий масалари ҳақида маълумотни ўргатади. Шунингдек тил таълими “Ўзбек тили” фани орқали ўқувчилар уч босқичли вазифаларни: назарий, амалий ва ўзининг адабий-маданий меросини, ўтмишдаги халқ донишмандлиги ҳақидаги билимларни эгаллайдилар. Шунингдек “Ўзбек тили” фани орқали ўқувчилар олган билимларини амалда қўллай олиш малакаларини такомиллаштириш каби коммуникатив билимдонлик сари йўллайди.Ўқувчиларда оғзаки ва ёзма нутқдан фаол фойдаланиш кўникмаларини тараққий эттиришдан иборат. Асосий ўрта таълимда ўқувчилар тил билимларининг асосий бўлимлари билан танишган бўлса, ўрта таълим босқичида юқори синф ўқувчиларининг қуйи синфларда ўтилган мавзулар бўйича олган билимлари мустаҳкамланади, янгиланади ва тўлдирилади. Тил инсонлар орасидаги энг муҳим алоқа воситасидир. Тил жамият билан узвий боғлиқ. Тил тараққиёти жамият тараққиётига боғлиқ равишда ривожланиб боради. Бу ўқув материали умумий таълим мазмунининг ички алоқадорликларидан юзага келиб, ўқувчиларнинг ижодий фаолиятлари билан биргаликда қўшиб амалга оширилади.\n3. Ушбу ўқув материали умумий таълим мазмунининг ички алоқадоликларидан юзага келиб, ўқувчиларнинг ижодий фаолиятлари билан биргаликда қўшиб амалга оширилади. Ўқувчиларнинг лексикография тарихидан кенгроқ маълумот олиш, бу ўринда ҳар бир бўлимнинг умумий тилшунослик тизимидаги ўрни, аҳамияти ва хусусиятларини ажрата олишни ўрганадилар.\n4. Инсоният жамиятида тилнинг аҳамиятини тушунтириш, она тилининг бугунги кундаги ижтимоий вазифасини, ўзбек ёзувлари тарихи ҳақида ҳамда бошқа тиллар билан ўзаро алоқаси, туркий тиллар билан умумийлиги ҳақида мукаммал маълумот беради.\n5. Тил фактлари воситасида ўқувчиларнинг маънавий дунёқарашларини шакллантириш, миллатпарварлик, ватанпарварлик руҳида тарбиялаш, она-Ватан, халқ тарихини ва маданий тараққиётини чуқур ўргатишларига асос бўлади.\n6. Ўзбек тилининг фанлараро боғловчилик воситаси ёрдамида ўқувчиларни жамият ҳақидаги инсоният томонидан асрлар давомида тўпланган билим асослари билан қуроллантиради, ўқувчиларга тил ва нутқ ҳақида маълумот бериш, сўзлашиш маданияти элементлари билан таништириб бориш ва одатлантириш, уларнинг нутқлари аниқ ва равон бўлишига эришиш, адабий тил меъёрлари асосида саводли ёзишга ўргатиш, ўқувчиларнинг оғзаки ва ёзма нутқларини ривожлантиради.\n7. Ижтимоий-гуманитар йўналишдаги янги ўқув дастури ўқувчиларнинг тил доирасидаги билимларинигина кенгайтириб қолмасдан, балки уларнинг фанга, дарсга бўлган қизиқишларини, ҳавасини ҳам орттирадиган, эгаллаган билимларини амалда фойдаланишга ўргатадиган асосий ўқув воситаси ҳисобланади.\nЎзбек тили фанини ўқитишнинг асосий мақсади - Тил фанлари воситасида ўқувчиларнинг дунё қарашларини шакллантириш, ўзбек тилининг фанлараро боғловчилик воситаси ёрдамида ўқувчиларни изланувчанлик, қизиқувчанлик салоҳиятли фикрлаш қобилиятларини ўстиришга йўлланган.Ўқувчиларнинг мантиқий фикрлаш, ахборотни қабул қилиш, фикр- мулоҳаза юритиш қобилиятларини ривожлантиради.\n9. Миллатпарварлик, ватанпарварлик руҳида тарбиялаш, она Ватан, халқ тарихини ва маданий тараққиётини чуқур ўргатиш, адабий тил меъёрлари асосида саводли ёзишга ўргатади.\n10. Эгалланган билимларни мустаҳкамлаш ва ўз-ўзини назорат қилиш. Унинг мақсади – фанни ўзлаштиришга, эгалланган билимларни турли вазиятларда қўллай олишга ўргатиш. тарбиялаш ва ривожлантириш функцияларни амалга ошириш: унинг мақсади – ўқувчиларнинг интеллектуал, умумий ва мустақил ўқиш малакаларини шакллантиришдан иборат.\n11. Миллатпарварлик, ватанпарварлик руҳида тарбиялаш, она-Ватан, халқ тарихини ва маданий тараққиётини чуқур ўргатиш; адабий тил меъёрлари асосида саводли ёзишга ўргатиш; ўзбек тилининг фанлараро боғловчилик воситаси ёрдамида ўқувчиларни жамият ҳақидаги инсоният томонидан асрлар давомида тўпланган билим асослари билан қуроллантиришдир.\n12. Фанни ўқитишнинг вазифалари:\nтилнинг ижтимоий-сиёсий моҳиятини тушунтириш;\nтилнинг ижтимоий моҳиятини тушуниб, тилни алоқа-муносабат\nқуроли сифатида унинг ички қурилишини англаши;\nўз она тилининг ўзига хос имкониятлари, тарихига оид маълумотларини ўрганиш;\nтил ва нутқ ҳақида маълумот бериш, сўзлашиш маданият элементлари билан таништириб бориш ва одатлантириш;\nуларнинг нутқлари аниқ ва равон бўлишига эришиш;\nўзгалар ва фикр маҳсулини оғзаки ва ёзма шаклда саводли баён қила олиши, коммуникатив саводхонликни ривожлантириш йўлларини эгаллаши лозим;\nфикрлаш салоҳиятини, ақлий ривожланишини, мантиқий тафаккурини ўстириш;\nмавзуни амалий назарий изоҳлаш ,қизиқувчанликни ошириш, ижодий фикрлаш ва изланувчанлик қобилиятларини ошириш орқали эришиш;\nмоддий борлиқни тилнинг ифода воситалари ёрдамида англашга\nҳамда ўз фикри туйғуларини она тилининг кенг имкониятлари\nдоирасида баён эта олишга йўналтириш;\nтил бирликларини таққослаш ва ўхшаш томонларини аниқлатиш;\nтил бирликларининг турли даражаларини билишлари ва бошқа\nтиллардаги тил бирликлари билан солиштириш, қиёслаш, мустақил\nматнларни таҳлил қила олиш ва керакли ахборотни қабул қилиб,\nфикрлаш малакасини шакллантириш;\nматнни мустақил мутолаа қила олиш , алгоритмлаш сирларидан\nҳамда ўз фикри ва ҳис-туйғуларини она тилининг кенг имкониятлар\nтил бирликларининг турли даражаларини билишлари;\nматнларни таҳлил қила олиш ва керакли ахборотни қабул қилиш\nматн мазмунини шарҳлай олиши ва жанрини аниқлай олишлари;\nматнни мустақил мутолаа қила олишлари;\nўқиган матнларининг бадиий хусуиятларини изоҳлаб, унга баҳо бера олиши ва таянч далиллар билан исботлай олиш малакаларини камол топтириш;\nнутқ маданиятининг асосий хусусиятларини англай олиш кўникмаларини ҳосил қилиш.\n13. Фанлараро боғланиш ўқувчининг дунёқарашини ривожлантиради, ўзбек тилини бошқа фанлар билан боғланишига йўлланма беради. Умумтаълим ўрта мактабларининг ўрта бўғинида “Ўзбек тили ”фани қуйидаги кўрсатилган фанлар билан узвий боғланган:\n1) “Ўзбек адабиёти”: Ўзбек тили ўзбек адабиёти билан чамбарчас боғлиқ. Тил-адабиётнинг биринчи таянчидир. Ўзбек тилини ўқитишда бадиий асар тили учун асосий материал бўлиб саналади. Бадиий асарни ўқиш жараёнида бадиий услуб турлари , муаллифнинг фаолияти, ўқувчининг ҳис-туйғулари шаклланади ва тарбиявий мақсад сари йўналтирилади.Бадиий асарни ўрганиш орқали сўзлаш маданияти, фикрлаш қобилияти мустаҳкамланади ва сўз бойлиги ортади;\n2) “Тарих фани”: Тилни тарих билан боғлаб ўқитиш тилнинг тарихи, миллатнинг тарихини ўрганишга ёрдам беради. Ўзбек тилининг пайдо бўлиш тарихи ва ривожланишини ўрганиш орқали тил бойлиги ошади;\n3) Табиий фанлар. Тил материалларининг мазмунини табиий фанлар билан тўғридан-тўғри боғлаш мумкин. Биология , физика, математика фанлари билан боғлаш тил фанидаги терминларни ўринли қўллашга ёрдам беради. Биология фани билан боғлаш тилнинг жонли моҳиятини англашга ёрдам беради. Тилни физика фани билан боғлаш товушларнинг ҳосил бўлиш йўлларини ўрганиш ,физиология,компьютер, ахборот- информацион воситалар билан боғлаш тилдаги янгиликлар билан таништиради. Бу фанлар билан боғлаш ўқувчилар дунёқарашини , фикрлаш қобилиятини, амалий-назарий билимларини янада мустаҳкамлашга ёрдам беради.\n14. Ўзбек тили фани бўйича ўқув соатларининг тақсимоти, ижтимоий-гуманитар йўналиш:\n1) 10-синф ҳафтасига 2 соат,ўқув йилида- 68 соат;\n2) 11-синф ҳафтасига 2-соат, ўқув йилида-68 соат.\n15. Фан мазмунининг вариатив бўлими:\n1) 10-синфда Ўқувчиларнинг билимдонлигини ривожлантириш, нутқ маданиятини ўстириш сўзлашишни, фикрлаш қобилиятларини ривожлантириш. Қўшимча дарсларниқуйидаги мавзуларда уюштириш мумкин. ”Сўз сеҳри”,”Тил ўлчамлари ва услублари”,”Этнолингвистик атамаларнинг сири”, ”Сўз маданиятининг асослари”.\n2) 11-синфда “Миллий нотиқликнинг илк босқичлари”,”Нотиқлик –сўз санъатининг таянчи”,”Журналистика- матбуотнинг асоси”,”Муҳокама ва мунозара маданияти” каби машғулотлар ўтказиш тавсия этилади.\n16. 10 – синф (Ҳафтасига 2 - соат, жами 68 соат):\n1) фонетика – 2 соат. Нутқ товушлари. Нутқ аъзолари. Унли ва ундош товушлар. Жарангли ва жарангсиз ундош товушлар. Бўғин ва урғу. Алифбо. Орфография. Унли ва ундош ҳарфлар. Бўғин кўчириш ва бош ҳарфлар имлоси;\n2) ҳозирги ўзбек адабий тилининг талаффуз қоидалари – 2 соат. Ўзбек адабий тилининг унли ва ундош товушлари, уларнинг талаффузи. Ўзбек адабий тилининг талаффуз меъёрлари. Нутқдаги товуш ўзгаришларининг орфографияси;\n3) лексикология – 7 соат. Лексикология. Сўз ва унинг маъноси. Бир маъноли ва кўп маъноли сўзлар. Омоним, синоним, антонимлар ва паронимлар. Касб – ҳунарга оид сўзлар ва атамалар. Эскирган ва янги пайдо бўлган сўзлар. Неологизмлар. Кирма сўзлар.Ўзлашган сўзларнинг ишлатилиши;\n4) морфология - 22 соат. Сўз ясалиши. Сўз ясалишининг асосий йўллари. Лексик- синтактик усул билан сўз ясаш. Сўз туркумлари ҳақида умумий маълумот. От. Турдош ва атоқли, аниқ ва мавҳум отлар. Отларнинг бирлик ва кўплик сонда қўлланилиши. Отларда эгалик ва келишик қўшимчалари, имлоси. Сифат. Сифатларнинг маъно ва грамматик белгилари. Аслий ва нисбий сифатлар. Сифат даражалари. Озайтирма ва кучайтирма сифатлар ва уларнинг имлоси. Сон. Соннинг маъно ва грамматик белгилари. Соннинг турлари. Олмош. Олмошнинг маъно ва грамматик белгилари. Олмошларнинг турлари. Феъл. Ўтимли ва ўтимсиз феъллар. Феъл нисбатлари, майллари ва замонлари. Равиш. Равишнинг маъно ва грамматик белгилари. Ёрдамчи сўз туркумлари. Кўмакчи. Боғловчи. Юклама. Ундов ва тақлид сўзлар;\n5) синтаксис – 9 соат. Сўз бирикмаси. Гап ҳақида маълумот. Бир бош бўлакли ва икки бош бўлакли гаплар. Гапнинг бош бўлаклари. Эга ва кесим. Гапнинг иккинчи даражали бўлаклари. Аниқловчи, тўлдирувчи ва ҳол.Ҳолнинг маъновий турлари. Гапнинг уюшиқ бўлаклари.Уюшиқ бўлакларида тиниш белгиларининг ишлатилиши. Бир бош бўлакли гаплар ва унинг турлари. Қўшма гаплар ва унинг турлари. Боғланган қўшма гаплар ва унинг турлари. Эргашган қўшма гаплар ва унинг турлари. Эга, тўлдирувчи, аниқловчи, пайт, равиш, ўрин, ўхшатиш, мақсад, сабаб, шарт, тўсиқсиз ва натижа эргаш гапли қўшма гаплар. Боғловчисиз қўшма гаплар ва уларда тиниш белгиларининг ишлатилиши. Кўчирма ва ўзлаштирма гап;\n6) нутқ ўстириш – 1 соат. Нутқ ўстириш усуллари;\n7) топонимика – жой номлари – 2 соат. Топонимлар ҳақида тушунча. Топонимларнинг бошқа фанлар билан алоқадорлиги. Жойларга ном беришда ўзига хосликлар. Топонимларнинг талаффузи ва ёзилиши. Дунё хариталарига кирган туркийча топонимларнинг қисқача баёни. Қизиқарли топонимлардан лавҳалар;\n8) ономастика – киши номлари ҳақидаги фан –3 соат. Ономастика ҳақида умумий маълумот. Ўзбек исмлари ва уларнинг қўйилишидаги ўзига хосликлар. Киши номларининг жинсга кўра фарқланиши;\n9) лексикография – 1 соат. Луғат тузиш тартиби. Луғат турлари. Ўзбек луғатчилиги тарихи;\n10) ёзма нутқ амалиёти. Хат – мактублар – 8 соат. Иш қоғозлари. Иншо ва унинг турлари. Адабий мавзудаги иншолар. Адабий –ижодий иншолар. Эркин иншо. Иншо режаси. Режа ва иншо мутаносиблиги. Мураккаб режа ва унинг бўлимлари. Иншода тиниш белгиларининг ишлатилиши. Қисқача баёнот. Иншо режаси ва эпиграф;\n11) нутқ ўстириш машғулотлари – 10 соат;\n12) ўтилганларни такрорлаш – 1 соат. Ўзбек тили фани юзасидан таҳлил намуналари. Тест топшириқлари.\n17. 11 – синф (Ҳафтасига 2 - соат, жами 68 соат):\n1) 1 сентябрь – Билимлар куни – 1 соат;\n2) такрорлаш – 8 соат. Ўзбек тилининг лексик қатламлари. Имло ва тўғри талаффуз. Луғатчилик ва амалий тилшунослик. Сўз ясалиши ва унинг турлари. Сўз таркиби ҳақида. Атамалар. Гапнинг бош бўлаклари. Гапнинг бош бўлаклари ва иккинчи даражали бўлаклар. Гап бўлаклари тартибининг ўзгариши.Ажратилган гап бўлаклари. Жой номлари;\n3) лексикология ва фразеология – 15 соат. Тилнинг луғат таркибига доир атамалар. Сўз ва унинг маъноси. Тушунча. Сўзнинг лексик ва грамматик маънолари. Луғат таркибининг таъсирчанлик ва услубий қатлами. Оғзаки ва ёзма нутқ лексикаси. Сўзларнинг қўлланиш доирасига кўра гуруҳлари. Умумхалқ, шевага ва касб – ҳунарга хос сўзлар. Эскирган ва янги пайдо бўлган сўзлар лексикаси. Сўзларнинг пайдо бўлиш манбаларига кўра турлари. Ўзбек тилига чет тилларидан кирган сўзлар лексикаси. Фразеология ҳақида умумий маълумот. Фразеологизмларнинг турлари. Таъсирий –экспрессив фразеологизмлар. Идиомалар ва фразеологик бирикмалар. Мақол ва маталлар;\n4) ўзбек адабий тилининг шаклланиши ва ривожланиши – 5 соат. Сўзнинг валентлиги. Ўзбек адабий тилининг шаклланиши. Адабий тил тушунчаси. Эски туркий (ўзбек) тили. Ўзбек адабий тилининг ва халқнинг номланишлари. Ўзбек адабий тилининг тараққиёт манбалари ҳақида;\n5) Ўзбек ёзувлари тарихидан – 2 соат. Ёзувнинг ихтиро қилиниши. Ўзбек лотин алифбосидаги ҳарфларнинг бош ва кичик, босма ва ёзма шакллари қиёси. Ўзбек кирилл ва лотин алифболаридаги ҳарфларнинг қиёсий жадвали;\n6) Услубшунослик ва нутқ маданияти – 9 соат. Тил услублари ҳақида умумий маълумот. Услубий жиҳатдан бетараф сўзлар. Адабий тил, сўзлашув, илмий, публицистик, расмий ва бадиий услублар. Маънодошлик ва нутқ услубиятлари. Услуб ва нутқ маданияти. Нутқ маданияти қоидалари, талаффуз меъёрлари, нутқнинг равонлиги. Нутқнинг грамматик меъёрлари, нутқнинг тозалиги. Нутқнинг ифодалилиги, нутқнинг мантиқийлиги. Мавридли ва ўринли нутқ. Ўқиш жараёни нутқий маданияти;\n7) нотиқлик санъати ва сўз маданияти – 5 соат. Нотиқлик санъати тарихи. Миллат тарихидаги буюк нотиқлар ва воизлар. Нотиқлик санъатининг сифати ва мазмуни. Тилнинг софлиги ва жозибаси. Жаҳон нотиқлик санъати тарихи. Қадимги Греция ва Римдаги машҳур нотиқлар. Россияда нотиқлик санъати. Миллий нотиқлик санъатининг намояндалари;\n8) нутқ типлари –3 соат. Нутқ типлари ҳақида умумий маълумот. Ҳикоялаш типии ва унинг бўлимлари, ўзига хос белгилари. Тасвирлаш типи. Муҳокама типи ва унинг асосий бўлимлари. Матн таркибидаги гапларнинг боғланиш усуллари;\n9) нутқ турлари – 3 соат. Нутқ турлари ҳақида умумий маълумот. Диалогик ва монологик нутқ;\n10) нутқ ўстириш – 5 соат. Нутқ ўстириш ҳақида умумий маълумот. Матнни ифодали ўқиш. Матн режасини тузиш. Матн мазмунига яқин баён қилиш. Баён қилиш ёки иншонинг хомаки кўриниши билан ишлаш. Иншо устида ишлаш. Режа ва унинг турлари билан ишлаш. Мураккаб режа ва унинг ёзилиш тартиби. Эркин баён устида ишлаш. Оғзаки ҳикоялашга тайёргарлик. Ҳикоя устида ишлаш. Расм асосида ҳикоя тузиш. Интервью жанри устида ишлаш;\n11) нутқ ўстириш машғулотлари– 9 соат;\n12) Такрорлаш – 3 соат. Ўзбек тилининг қатламлари. Лексикология ва фразеология. Услубшунослик, матн.\n3. Ўқувчиларнинг билим ва малакаларига қўйиладиган талаблар\n18. Фан натижалари 10-синф:\nтопонимларнинг талафузи ва ёзилишини тўлиқ ўзлаштиришлари лозим;\nўзбек тилининг фонетикаси, лексикаси ва грамматикаси бўйича нутқнинг оғзаки ва ёзма шаклларидан кенг ва тўғри фойдаланиш учун зарур бўлган илмий-амалий маълумотларни билиши шарт;\nўзбек тилида тўғри талаффуз, унинг имлоси ва пунктуациясининг асосий қоидаларини ўзлаштириб олиш;\nўзбек тилининг хазинаси бўлмиш турли луғатлардан тўғри фойдалана олиш;\nўз фикрини нутқ шароитига мос равишда, турли шаклларда ифодалай олиш кўникмаларини ҳосил қилиш;\nмуайян бир хабарни ёки маълумотни турли шаклларда бера олиш йўлларини билиш;\nкундалик ҳаёт учун зарур бўлган иш-қоғозларини юритиш кўникмаларига эга бўлиш;\nёш ва малака даражасига мос бўлган бадиий, илмий сиёсий асарларни ўрганиб, улар ҳақидаги фикр-мулоҳазасини, шахсий муносабатини оғзаки ва ёзма шаклда тўғри баён эта олиш кўникмасига эга бўлиш;\nмоддий борлиқни англаш ва фикрлаш, жамият аъзолари орасида мулоқот ўрнатишда она тили ва бошқа тилларнинг беқиёс аҳамиятини ҳис этиш учун зарур бўлган назарий маълумот ва амалий кўникмаларга эга бўлишнинг асосий вазифаларини англаш;\nўқувчи лингвистик дунёқарашини шакллантириш;\nтилнинг ижтимоий моҳиятини тушунтириш;\nўқувчининг тил бойлигини ошириш, оғзаки ва ёзма нутқ қобилиятини такомиллаштириш;\nсўз танлаш маданиятини шакллантириш.\nўзбек тили ўрта мактабларда фақат она тили билимларини берадиган фан сифатидагина ўқитилмайди, балки ўқувчи шахсининг ички дунёсини тушунувчи, жамият аъзоларининг алоқа воситасини таъминловчи, руҳиятини ифода этувчи тил сифатида ҳам ўрганилади;\nатроф муҳит , табиат ҳақидаги матнларни танлай олиш ва бошқа турдаги матнлардан фарқлай олиш;\nтабиий ва техника соҳасига оид матнларнинг мазмунини ўрганиб,шу фанлар соҳасидаги терминларни ўринли қўллай олиш;\nянги сўзлар билан атамаларнинг ясалиши ва қўлланиш ўрнини билиш;\nахборотни қабул қилиш, тармоқдан узатиш, йиға олишни билиши зарур.\nтил софлиги, асл бойлигини сақлаб, коммуникатив йўл билан асослай олиши шарт;\nкасбга йўналтирувчи матнларнинг асосий ғояларини англай олиши ва керакли хулоса чиқара олиши лозим;\nрасмий- иш қоғозларини саводли юритишни билиш;\nнотиқлик санъатини эгаллаб, кўпчилик олдида ўз фикрини эркин баён этиш;\nнотиқлик санъатини тўлиқ эгаллаган ҳолда ҳаётда зарур ўринларда қўллаш;\nизланувчанлик, ижодкорлик қобилиятларини амалда қўллай олиши зарур;\nжамоа олдида сўзлаганда нутқда сўзларни ўринли қўллаш, фикрни тўғри ва асосли баён этишни билиш зарур;\nоғзаки нутқда интонациядан ва ёзма нутқда зарур ўринларда тиниш белгиларидан тўғри фойдаланишни билиш.\n22. Шахс натижалари:\nўз она тилини тўлиқ билиш ва ўз халқининг,бошқа қардош халқларнинг,тарихи маданияти ва миллий анъаналарига ҳурмат билан қараш;\nянги ижтимоий вазифаларни ўрганиб, алоқа-муносабат маданиятини кўрсата олишлари лозим;\nинсонийлик ва ватанпарварликни ҳис қилиш зарурлигини англаш;\nкундаликда ўзи ва бошқа шахснинг фаолияти \_ҳақида билиши, фикрлаши лозим;\nжамият ва давлат фаолиятидаги ўрни ва қизиқувчанлигини кўрсата олиши лозим;\nистеъдод ва қобилиятларини зарур ўринларда кўрсата олиш;\nмаълум вазиятда муаммоларнинг пайдо бўлиш сабабларини аниқ кўрсатиб бериш;\nмуаммоларни ҳал қилишда кўзлаган мақсадига эришиш йўлларидан унумли фойдаланиши зарур;\nолинган ахборотни топшириққа мослигини аниқлаш, ўхшаш ва фарқли томонларини кўрса та олиш;\nқўйилган вазифаларни ҳал қилиш учун сараланган ахборотдан хулоса чиқара олиш лозимдир;\nаниқ вазифаларни ҳал этиш жараёнида маълум иннавацион технологиялардан фойдаланиш;\nқўзлаган мақсадга мос равишда сўзлашнинг жанри ва мазмунини аниқлай олиши зарур;\nтилнинг алоқа-муносабатига мос матн туза олиш ;\nжамоа олдида сўзлаганда тингловчига ўз фикрини тўғри ва чиройли,асосли етказа олиши зарур.\n23. Изчил –фаолият натижалари:\nмуаммони ҳал этиш йўналишида мақсадли ҳаракат қилиш, ҳаракатини режалаштириш, уни баҳолай олиш;\nБерилган вазифага мос ахборотни юклаб, унинг ўхшаш ва фарқли томонларини кўрсата олиш;\nқўйилган шартларни бажариш учун олинган ахборотлардан хулоса чиқариш;\nберилган вазифаларни бажариш учун инновацион ҳаракат технологияларидан фойдалана билиш;\nқўйилган мақсадга мувофиқ нутқ жанри ва мазмунини аниқлай олиш;\nалоқа - аралашув мақсадига мос тил воситаси орқали матн туза олиш;\nкўпчилик олдида сўзланадиган сўзларнинг тузилишини аниқлаш, ўз ўй-\nфикрларини мустақил етказа олиши зарур;\nзарур шароит танлай олиш, муаммонинг пайдо бўлиш сабабларини;\nмуаммони ҳал этиш йўналишида мақсадли ҳаракат қилиш,ҳаракатини;\nрежалаштириш,уни режалай олиш;\nберилган вазифага мос ахборотни юклаб, унинг ўхшашва фарқли;\nтомонларини кўрсата олиш;\nолинган ахборотни мавзуга мосини танлаши, тармоқ орқали узата олиши;\nвазифаларни бажара олиши учун иннавацион технологиялардан;\nмақсадга мувофиқ нутқ жанри ва мазмунини аниқлай олиш;\nвазифага мос ахборот воситаларини танлаши ва улар билан ишлай олиш;\nалоқа-аралашув мақсадига мос тил воситаси орқали матн туза олиш.


Ўзбекистон беш йил ичида картошка етиштиришни 35 фоизга оширмоқчи\n16:30 / 24.02.2016\nРеспубликада, жумладан, мамлакатнинг тоғли туманларида картошка ва унинг уруғини етиштириш бўйича самарали асосини яратиш режалаштирилмоқда. Бу ҳақда Қишлоқсувхўжалиги вазирлиги вакили маълумот берди. Лойиҳани амалга ошириш учун 3,85 миллиард сўм пул маблағи ажратилади, хабар беради Sputnik.\nЎтган йили мамлакатда 2,69 миллион тонна картошка етиштирилган бўлса, 2020 йилда бу кўрсаткични 3,6 миллион тоннага етказиш режалаштирилмоқда.\n“Картошка Ўзбекистонда энг оммалашган қишлоқ хўжалигида маҳсулоти ҳисобланади. Шу ўринда қўшни давлатларда ҳам картошкага бўлган талаб юқори. Шунинг учун ҳукумат ушбу маҳсулотни етиштирувчиларни қўллаб-қувватлаш чораларини амалга оширишга қарор қилди.\nБирламчи картошка уруғларини етиштиришда биотехнологиялардан кенг фойдаланиш ва микроклонал кўпайиш услубини қўллашни ташкиллаштириш лойиҳанинг асоси бўлиб хизмат қилади” изоҳ берди вазирлик вакили.\nОлий нав картошка уруғларини тадқиқ қилиш ва етиштириш мақсадида биоорганик кимё Институти ва полиз маҳсулотлари ва картошка Илмий-тадқиқот институтларида махсус биотехнологик лабараториялар ташкил этилади. Улардан биринчиси 2017 йили, иккинчиси 2018 йили ишга тушади.\nЛойиҳани халқаро донорлар ҳамда Ўзбекистон фанлар Академиясининг бюджетдан ташқари жамғармаси маблағ билан таъминлайдилар.


Собиқ Ислом уйғониш партиясининг кирдикорлари\nДата публикации\tПросмотров: 1604\nСобиқ Ислом уйғониш партияси қанчалик уринмасин сайловда ғалаба қозона олмади. Ҳам парламент, ҳам президентлик сайловида мағлубиятга учради. Ислом уйғониш партияси ва Қозиёт зӯравонликка ва ҳокимиятни бевосита қурол ёрдамида қӯлга киритишга ӯтди. Аслида ислом динида экстремистик ва террористик ҳаракатлар, тажовуз ҳаромдир.\nАммо муқаддас ислом дини душманлари ӯз мақсадларини амалга ошириш борасида ҳеч нарсадан тап тортмадилар. Партия аъзолари, ӯзларига эргашмаган мӯмин-мусулмонларга, яъни ватандошларига нисбатан “кофир” деган ҳақоратли сӯзларни қӯллай бошлайдилар. Охир–оқибатда Тожикистонда фуқаролар уруши бошланди. ӯн минглаб бегуноҳ фуқаролар ҳалок бӯлди.\nБундай даҳшатли ва нафрат қӯзғатган терроризм кӯринишлари муборак ислом дини билан алоқаси йӯқ. Чунки “ислом” сӯзи қуйидаги маънолари англатади.\n1. Итоат ва бӯйсуниш.\n2. Ихлос ва турли офатлардан саломат бӯлиш.\n3. Тинчлик ва омонлик.\nМуҳаммад Расулулоҳ 632 йил қурбон ҳайитида 124 минг мусулмонга қарата туя устида ӯтириб, қуйидаги муборак нутқни–Видо хутбасини сӯзлаган: «Эй инсонлар! Бу кунингиз қандай муқаддас бӯлса, бу ойингиз қандай муқаддас бӯлса, бу шаҳримиз (Макка) қандай муқаддас шаҳар бӯлса, билингизки, эшонларингиз, молларингиз ҳам шу каби муқаддасдир. Буларга қилинган ҳар қандай тажовуз ҳаромдир».\nАммо муқаддас ислом дини душманлари ӯз мақсадларини амалга ошириш учун ҳеч нарсадан тап тортмайди. Фундаментализм вужудга келган мусулмон давлатларида, асосан, сиёсий мақсад, яъни давлатнинг мавжуд тузумини ӯзгартириш, мавжуд тартибларида қарши кураш мақсади кӯзланмоқда. Ислом фундаменталистларининг фикрича, диний арбоблар давлатини бошқаришлари, сиёсат билан шуғулланишлари лозим. Шу мақсадга эришиш йӯлида улар Сурия, Ироқ, Ливия, Яманда куч ишлатиш, қон тӯкиш, қуролли кураш йӯлини танлаганлар.\n2015 йил сентябр ойи бошидаги ҳодисалар, яъни собиқ Ислом уйғониш партияси раҳбарларининг бевосита маблағ ӯтказиши ва бошчилигида қуролли давлат тӯнтаришини амалга оширишга уриниш ҳаракатлари хорижнинг баъзи сиёсий доиралари ҳалиям тожик миллатига нисбатан ғаразли ниятдан қӯл тортмаганларини кӯрсатди. Улар бу ҳаракатни ӯзларига сотилган кимсалар ва ишончли шахслари қӯли билан амалга ошириб, халқимиз бошига бегоналар тартибини жорий этмоқчи бӯлишди. Бугун Мустақил Тожикистоннинг халқи бирор кимса ӯзларининг тинч-осойишта ҳаётига халал беришига йӯл қӯймайди.\nИсломдан ӯзларини асл мақсадларини, яъни давлат ҳокимиятини қӯлга киритиш мақсадларини рӯёбга чиқариш йӯлидаги ҳар қандай ғайриқонуний ҳаракатлар тинчлик ва омонлик дини бӯлган чин ислом тамойилларига зиддир. Юқоридаги айтиб ӯтилган ҳодисалар бугунги жаҳоннинг шиддатли вазиятида ҳушёрликни қӯлдан бермасликни ва хавфсизлик, миллий бирлик, тинчликни ҳимоя этишга ҳар доим тайёр туришимиз зарурлигини тақозо этади.\nСобиқ Ислом уйғониш партиясининг қилмишларини, миллий барқарорлик, фуқаролараро тотувликни бузиш йӯлидаги уринишларини яшаш жойларида, олий ва ӯрта умумтаълим мактабларида фош қилиб, тарғибот ишларини олиб бориш йӯли билан жамиятимиз аъзоларини ҳушёрликка чақиришимиз лозим. Ҳозирги даврда давлатнинг барча ишлари миллатнинг ӯзлигини англаш, маданий тафаккурни юксаклаштириш масалаларини ҳал этишга қаратилиши лозим.\nБиз Тожикистон давлатининг тинчликсевар ташқи сиёсатини низолар, қӯпорувчилик, зӯравонликлар, фанатизм ҳамда миллий, диний ва маданий нафратлардан тӯлиқ озод бӯлган, жаҳоннинг барча мамлакатлари билан тенг, фойдали шериклик сиёсатини қӯллаб-қувватлаймиз.\nакадемик Б.Fафуров номидаги ХДУ сиёсатшунослик\nва маданиятшунослик кафедраси доценти


Мамлакат мудофаа вазири вазифасини бажарувчи Бисмиллоҳ Хон Муҳаммадий тез орада "Толибон" жангарилари эгаллаб олган барча туманлар қайтариб олинишига ваъда берди.\nЯқин вақт ичида Афғонистон армияси “Толибон” ҳаракати эгаллаб олган ҳудудларни қайтариб олиш бўйича операция бошлайди. Бу ҳақда мамлакат мудофаа вазири вазифасини бажарувчи Бисмиллоҳ Хон Муҳаммадий маълум қилди.\n"Қарши ҳужум қилиш учун кучларимизни тайёрладик ва улар қатор туманларни озод қилди. Толиблар фаоллашди, аммо ҳукумат кучларига қаршилик кўрсатолмади. Яқин вақт ичида толиблар эгаллаб олган ҳудудларни қайтариб олиш бўйича операциялар бошланади", - дея унинг сўзларидан иқтибос келтирмоқда Tolo News телеканали.\nМуҳаммадий тез орада "Толибон" жангарилари эгаллаб олган барча туманлар қайтариб олинишига ваъда берди.\nЎз навбатида, Афғонистон президентининг миллий хавфсизлик бўйича маслаҳатчиси Ҳамдулла Муҳиб "Толибон"нинг вақтинчалик муваффақияти НАТО қўшинлари олиб чиқиб кетилиши туфайли пайдо бўлган бўшлиқ оқибати эканлигини айтди.\n"Биз ўз вақтида қурол-яроғ етказа олмаган туманлар бой берилди. Толиблар яқинда чарчайди, бу эса уларни музокараларда мулоқот бошлашга мажбур қилади", - деди у.\nПутин «Толибон»ни тан олишга шошилмасликка чақирди\nРаҳмон Афғонистондаги инқироз МДҲ мамлакатлари хавфсизлиги учун жиддий таҳдидлигини айтди


21 апрель, 2021, 11:45\nТеглар:Реал | Ювентус | Криштиану Роналду\n“Ювентус” ҳужумчичи Криштиану Роналдунинг келажаги мавҳумлигича қолмоқда. Туринликлар Чемпионлар лигасидан чиқиб кетганидан кейин катта маош олаётган португалиялик юлдузни сотиб юбориши ҳақида хабарлар тарқатилган эди.\nРоналдуга харидорлар орасида “Реал”нинг ҳам номи зикр этилди. “Қироллик клуби” президенти Флорентино Перес бу масалага аниқлик киритди.\n- Роналду “Реал”га қайтмайди. Бунда ҳеч қандай мантиқ йўқ. Унинг “ювентус” билан шартномаси бор, - деди “Реал” раҳбари Флорентино Перес.\n36 ёшли Роналду жорий мавсумда “Ювентус” таркибида барча турнирларда 32 та гол уриб, бешта голли пас оширган. Ўз вақтида, Криштиану “Реал” билан Чемпионлар лигасида тўрт бор ғолиб чиққан ва тўрт марта “Олтин тўп”га сазовор бўлган.


Бугун Грузия президенти Эдуард Шеварднадзе Россиянинг тинчлик ўрнатувчи кучлари Абхазиядан чиқиб кетишига қарши эканини билдирди.\n28 феврал 2021, Тошкент вақти: 18:55\nГрузия президентига кўра, агар тинчлик ўрнатувчи кучлар Абхазиядан чиқиб кетса, минтақада қуролли тўқнашувлар қайта бошланиши мумкин ва Грузия якка ўзи вазиятни назорат қилолмайди.\nЎтган ҳафтада Шеварднадзе, Москва абхазияликларга Россия паспортини беришни тўхтатмагунига қадар, Абхазиядаги тинчлик ўрнатувчи кучлар мандатини узайтирмаслигини таъкидлаган эди.\nАбхазия 1992 йилда ўзини Грузиядан мустақил, деб эълон қилди. Шундай кейин содир бўлган жанглар оқибатида бир неча минг киши ҳалок бўлди. Ҳеч бир давлат Абхазия мустақиллигини тан олмаган бўлсада, минтақа Грузия ҳукуматининг назоратида эмас. Россиянинг тинчлик ўрнатувчи кучлари 1990 йилларнинг бошидан бери Абхазия ва Грузия ўртасидаги маъмурий чегарани қўриқлаб келмоқда.


Украинадаги ўқ-дори омборида портлашлар рўй берди\n17:31 / 27.09.2017\nУкраинанинг Винница вилояти Калиновка қишлоғи яқинидаги ўқ-дори омборида ёнғин содир бўлди. Мамлакат Фавқулодда вазиятлар бўйича давлат хизмати маълумотларига кўра, омбордаги ёнғин сабабли портлашлар бошланган, уларнинг давомийлиги дақиқасига учтага етган.\nВинницага трассалар ва темир йўллари бутунлай тўсиб қўйилган, Калинов туманидан тахминан 30 минг киши эвакуация қилинди. Осмон эса омбордан 50 километр радиусда ёпилган. Украина матбуоти икки кишининг жароҳатлангани ҳақида хабар берди. Ёнғиннинг вужудга келишига нима сабаб бўлгани ҳозирча номаълум.\nКалиновкадаги омборнинг 60 гектар майдонида 188 минг тонна ўқ-дори сақланади.


Тўхтамаётган молиявий ва иқтисодий инқироз туфайли Ливан фунти 2019 йил декабридан буён 85 фоизга қадрсизланди. Ҳукумат ўтган йил августида, Байрут портидаги портлашдан кейин истеъфога чиққанди, шу вақтгача янги ҳукумат шакллантирилмади.\nАрмия бош қўмондони Жозеф Аун душанба куни сиёсатчиларни огоҳлантириб, инқироз қуролли кучлар мавжудлигини хавф остига қўйганини айтди.\n«Аскарлар ҳам оч қолишмоқда, худди халқ каби. Уларга армия керакми ўзи? Сизлар армия мустаҳкам оёқда туришини хоҳлайсизми ёки йўқ? Уларга барибир экан», деган генерал душанба кунги матбуот анжуманида.\nНамойишчилар пойтахт йўлларида ва ундан ташқарида баррикадалар қуришда давом этмоқда.\nГенерал Аун ўз ғазаби кимларга қаратилганига аниқлик киритмаган.\nБир кун олдинроқ мамлакат президенти Мишель Аун шошилинч йиғилиш чақириб, куч ишлатар тузилмалардан мухолифат акциялари вақтида пойтахтдаги йўллар тўсиб қўйилишига йўл қўмасликни талаб қилганди.\n(Жозеф ва Мишель Аун - фамилиядошлар. Иккиси ҳам генерал мақомига эга).\nГенерал Жозеф Аун армия тарқалиб кетиши хавфидан огоҳлантирди /Getty Images\nҲарбийлар тўғридан тўғри президентга қарши боришмаяпти. Аммо Reuters агентлиги манбасининг айтишича, президентнинг талаби у ва бош қўмондон ўртасида низо келтириб чиқарган.\nДушанба куни Жозеф Аун сиёсатчиларни учинчи йил давом этаётган инқироздан чиқиш йўлини топишга чақирди.\n«Зобитлар ҳам очликдан жабр чекишмоқда. Мен амалдорларга мурожаат қилмоқчиман: сиз қаерга кетяпсиз? Нимани кутяпсиз? Нимани режалаштиргансиз?» - деган генерал.\n«Армиянинг парчаланиши бу тузилманинг тугашини англатади, бунга эса йўл қўйиб бўлмайди. Армия тутиб турибди ва 75-йил тажрибаси такрорланмайди», - деган Аун Ливанда 1975-1990 йилларда бўлиб ўтган фуқаролик урушини назарда тутган ҳолда.\nЗобитлар дезертирлик даражаси ошишидан хавфсирамоқда / Reuters\nЎтган ҳафтада Ливан фунти яна бир бор рекорд даражада қадрсизланганди.\nБу валюта 2019 йилдан буён 85 фоизга қадрсизланган. Америка валютасига ҳисоблаганда, аскарлар ва полициячиларнинг маоши 800 доллардан 120 долларгача пастлаган.\nЎтган йилда армия аскарлар рационидан гўштни чиқаришга мажбур бўлганди. Феврал ойида Франция элчихонаси Ливан армияси учун озиқ-овқат хайрия қилди.\nАҳолининг катта қисми ҳаддан ташқари қашшоқлик гирдобида қолган, барча соҳаларда маошлар тинимсиз тушиб бормоқда, нархлар эса ўсишда давом этмоқда.\nАрмия ва ички ишлар вазирлиги кучишлатар тузилмалардаги дезертирлик ҳолатлари ҳақидаги хабарларни рад этмоқда. Аммо Reuters агентлигининг уч манбаси армия ва полициянинг қуйи поғоналаридаги ҳолат чиндан ҳам хавотирли тус олганини тан олган.\nБайрутда уч йилдан буён норозилик намойишлари тўхтамайди / EPA\nBBC билан ўз шахсини сир тутишни сўраган ҳолда гаплашган ҳарбийлардан бирининг айтишича, у хизматдан кетиш ҳақида ўйламоқда, чунки унга оиласини боқиш ва квартира учун ижара ҳақини тўлаш учун пул етишмаяпти. У хизматдошларидан уч нафари жиноий иш очилиши хавфи мавжудлигига қарамасдан, ўз постини ташлаб кетганини айтиб берган.\nЗобитнинг тан олишича, истеъфога чиқиш бўйича аризаси рад этилса, қочишга тўғри келади.\nУнинг ҳамкасбларидан бирининг айтишича эса, дезертирлар сони инқирозгача бўлган даврдагидан кўп фарқ қилмайди. Унинг сўзларига кўра, қарзлар ва меҳнат бозорида истиқболлар йўқлиги хизматда қолишга «куч беради».\nИнқироз жиноятчилик даражаси ошишига ҳам сабаб бўлган. Полиция маълумотларига асосланиб тадқиқот ўтказган Information International фирмаси маълумотларига кўра, мамлакатда 2020 йилда қотилликлар сони 91 фоизга, талончилик ҳолатлари сони 57 фоизга ошган.\nПолиция матбуот хизмати бу маълумот бўйича изоҳ бермади.\nЙўлларда хавфсизликни таъминлаш билан шуғулланадиган YASA хайрия ташкилоти маълумотига кўра, ўтган вақт мобайнида Ливан кўчаларидан 10 мингга яқин люк қопқоқлари йўқолиб қолган.\nБундай қопқоқларни ўғирлаб, чўян харидорларига ҳар бирини 100 фунтдан сотишади - бу мамлакатдаги бир ойлик минимал истеъмол харажатларидан кўпроқ.


ҚЎМОНДОН ИКИ ТЕМУР\nАмир Темур ҳокимият тепасига келгандан кейин 100 дан ортиқ жангда ғалаба қилган. Бу ғалабаларнинг ортида ҳарб илмини пухта эгаллаган, шижоатли, азми қатий, душман тўпларини синдирувчи, таслим бўлиш нималигини билмаган, қўрқмас ва шиддаткор лашкарбошилар ва мингларча аскарлар туради. Ана шулардан бири Амир Ики Темурдир.\nИки Темур 10000 қўшинга сардор бўлган. Унга катта муҳр, туғ, ноғора ва байроқ берилган. Ўша пайтда туман бошлиғи лавозимига жангларда катта намуна кўрсатган, душман тўпларини синдирган кишиларгина муносиб кўрилган. Ики Темур Амир Темурнинг ишонган ва ном қозонган лашкарбошиси бўлган ва энг катта юришлар, душман сирларидан огоҳ бўлиш, қоровул қўшинларига бош бўлиш, тавочиликдан тортиб, амал поғонасининг чўққисига эришган, давлатда вазир ва амир маслаҳатчиси даражасига кўтарилган. Ики Темурнинг жанглардаги фаолиятини кузатар эканмиз, у энг аввалги сафларда, қўшиндан анча олдинга ўтган ҳолда жанглар олиб борганини кўрамиз. У қалъа деворларига эпчиллик билан тез фурсатда чиққан. Гоҳ уни ташкилотчи, гоҳ қалъа девори остини кавлайдиган нақибчи, гоҳ раҳбар, гоҳ асл саркарда сифатида кўриш мумкин. У, афсуски, 1391 йилда Тўхтамишхон билан бўлган катта урушдан олдин қоровул қўшинлари ўртасида бўлган жангда ҳалок бўлган. У ўша пайтда атиги 7-8 навкари билан жанг қилган ва озчилик бўлишига ва яраланганига қарамасдан, душман кучини синдира олган ва шу ерда жон таслим қилган.\nТарих саҳифаларида Ҳирот яқинидаги Пўшанг мавзесининг забт этилишида илк бора Ики Темур эслатиб ўтилган. Ҳисор аҳли Амир Темур қўшинига қаттиқ қаршилик кўрсатган. Қалъа атрофи ҳандақ билан ўралганди. Амир Темур «Ҳар ким ўз қаршисидаги ердан Ҳисорга кўтарилсин», деган фармон берган. Амир Али, Ики Темур, Аббос ўғли Умар, Амир Мубашширлар ҳаракат қилиб, деворга етиб олдилар ва у ердан ўқ ёмғири ва тошларнинг ёғилишига қарамасдан, чекинмасдан қалъа деворига тирмашиб чиқадилар. Қалъа дарвозасини очиб, у ерни забт этадилар. Албатта, бу ишларни биттагина Амир Темур қила олмасди. Унинг шон-шавкатини таъминлаб берган лашкарбошилар бўлиб, уларнинг ҳар бирини алоҳида ўрганиш бу ғалаба омиллари ва усулларини англаб етишимизда бизга ёрдам беради.\nҲиротни забт этишда ҳам Ики Темур, Мубашшир ва Сунчак сидқидилдан ҳамлага ўтиб, султонларга хос жанг олиб борган, қалъадан душман аскарлари тошлар ирғитаётганда ва ўқлар ёмғири ёғдирганда ҳам бошлари ва елкаларидан яралансалар ҳам жангни тўхтатмайдилар. Дарвоза эшигини синдириб, қалъа ҳисорига кириб борганлар. Икки минг кишини асир олади ва Амир Темурнинг олдига олиб келади. Амир Темур уларни афв этади.\nКалот қалъасини олишда ҳам Ики Темурнинг жасорати тарих саҳифаларида алоҳида қайд этилган. Ҳарбий юришда ноғора ва бурғу чалиниб, қалъани забт этиш бошланган. Ноғора ва бурғу чалиниши билан саркардалар ва уларнинг кўрсатган йўлидан аскарлар ўзларига белгиланган ҳудудларда юришларни олиб бораверган. Ики Темур мана шу жангда ҳам ҳаммадан олдин тоққа кўтарилиб, қаршисидан чиққан душманга найза урган, ўқларни визиллатиб ёғдирган.\nСейистонда қалъалардан бирини забт этишда Ики Темур яраланган. Ики Темур Амир Валига қарши курашда ҳам жасорат кўрсатган. У қочгандан кейин ортидан қувиб, уни забун аҳволга солган.\nИки Темур Аланжиқ қалъасини олишда ҳам фаол иштирок этган. Ҳожи Сайфиддин ва Ики Темур қўшинлари қалъани ўраб олиб, тагидан нақб кавлай бошлаган ва уларни енгиб, ҳокимини боғлаб, Амир Темур олдига олиб келганлар.\nИки Темур Исфаҳонда Табрак қалъасига киради, халқига омонлик беради ва моли омон солиғи олишни буюради. Амирзода Темур Малик ва Султоншоҳ ўғли у молни тўплаш учун шаҳарга келадилар. Кеч киргач, бир жамоат Амир Темурнинг муҳосилларини ва ўз ишлари билан юрган аскарларини ўлдирадилар. Авбошларнинг ўзлари Исфаҳондан қочиб кетади. Натижада Исфаҳон аҳлидан қаттиқ ўч олинади.\n1391 йилги жанг олдидан душман ҳақидаги ҳамма хабарларни йиғиш учун бир жамоа ботирлар билан душман томонга бориб, сув ва лойли йўллардан ўтиб, душман қоровул қўшинининг тоғ устида назорат қилиб турганларини кўрди. Душман уларни кўриб, шошилиб тепадан пастга тушади. Ики Темур эса тепага чиқиб, уларнинг жойини эгаллаб олади. Ўша пайтда Икки Темурнинг ўттиз чоғли аскари бор эди. Кўпчилигини Амир Темурга хабар беришга юбориб, ўзи 7-8 чоғли аскар билан қолганди. Душманлар шу пайтда унга ҳужумни бошлайди. Ики Темур оз сонли аскарлари билан ҳеч иккиланмасдан ва қўрқмасдан мардлик ва ғайрат мақомида туриб, уларга ҳамла қилди. Ўқларни визиллатиб отиб, қўшинни ўз олдига яқинлаштирмайди. Камоли мардоналигидан кишилари сувдан ўтиб олгунча тўхтаб турди. Шу ўртада унинг отига ўқ тегди. От тура олмаслиги сабабли отдан тушди ва навкари ўз отини унга тутди. Яна бир ўқ иккинчи отга ҳам тегди ва у ҳам ҳалок бўлди. Душманлар Ики Темурни ўртага олдилар. У шу вазиятда ҳам жони чиққунига қадар қаттиқ жанг қилди ва мана шу ерда қазо қилди.\nНизомиддин Шомий душман томон уни танимаганлиги, таниганда уни ўлдиришга шошилмаслигини таъкидлаб, унинг тақдирига ачиниб, ўз тарихларини ёзган.\nШу ҳолатда Амир Темур ва амир Сайфиддин воқеа жойига етиб келадилар. Шомийнинг айтишича, улар «Бу ҳодисадан ғамга ботиб, тафаккур ва ҳайрат ичида қолдилар».\nУмуман олганда, Амир Темурнинг сафдоши, унинг буйруқ-амрларини сўзсиз бажарган, ғалабаларни таъминлаган Ики Темурга ўхшаган лашкарбошилар тарихи ва уларнинг ҳаёти алоҳида ўрганилиши ва халқимизга етказилиши керак. Ҳарбийлар ҳам уларнинг шиддати, ватанпарварлиги, ҳарбий санъати, Ватанга садоқати ва бошқа фазилатларини яхшилаб ўрганишлари керак. Ики Темур тарихи юрт ҳимояси учун қилич кўтарган эпик қаҳрамон тарихидир.


Гуруҳ, жамоа ва омма психологияси\nГуруҳ, жамоа ва омма психологияси.\nГуруҳ ва шахс: психологик ўзаро мослик. Гуруҳлар ўлчами ва уларнинг турлари таснифи\nТаъриф ГУРУХ - бу умумий белгилар, умумий фаолият, мулоқот ҳамда мақсад асосида бирлашган кишилар уюшмасидир\nГУРУХ - бу умумий белгилар, умумий фаолият, мулоқот ҳамда мақсад асосида бирлашган кишилар уюшмасидир.\nДемак, одамлар гуруҳи ташкил топиши учун албатта қандайдир умумий мақсад, истаклар, тилаклар ва умумий белгилар бўлиши шарт.\nГурух ва шахс Ҳар бир шахс ўз фаолиятини турли гуруҳлар шароитида ёки турли гуруҳлар таъсирида амалга оширади\nГурух ва шахс\nҲар бир шахс ўз фаолиятини турли гуруҳлар шароитида ёки турли гуруҳлар таъсирида амалга оширади. Ҳар қандай киши жамиятда яшар экан, у доимо турли инсонлар билан мулоқотда, ўзаро таъсирда бўлади, бу таъсир ва мулоқот жараёнлари эса доимо кишилар гуруҳида рўй беради.\nКичик гурухлардаги динамик жараёнлар:\nКОНФОРМИЗМ – гурух ўзининг ҳар бир аъзосига таъсир кўрсатиши. Яъни гурухда қабул қилинган нормалар, фикрлар, хулқ-атвор стандартларини гуруҳнинг аъзолари томонидан қай даражада қабул қилинишидир.\nТашқи конформлилик – индивид гурухнинг фикрига номигагина қўшилади, ич-ичидан гуруҳга қарши туради.\nИчки конформлилик – индивид гурух фикрига тўлалигича қўшилади ва руҳан қабул қилади.\nНЕГАТИВИЗМ – индивиднинг ҳар қандай шароитда ҳам гуруҳнинг фикрига қўшилмаслиги ва қарши туриши, шунингдек ўзининг мустақил фикрини тасдиқлаб туриб олиши.\nФақат мустақил фикр қадрланадиган давралардагина бу ҳолат ижобий деб қабул қилиниши мумкин.\nРахбарлик услублари: Авторитар\nГуруҳ сони 4-5 киши бўлгунга қадар унда шахслараро ўзаро таъсир кучли бўлади, лекин кишилар сони ортиб борган сайин таъсирчанлик камайиб боради\nГуруҳ сони 4-5 киши бўлгунга қадар унда шахслараро ўзаро таъсир кучли бўлади, лекин кишилар сони ортиб борган сайин таъсирчанлик камайиб боради. Масалан, кўчада содир бўлган бахтсиз ҳодисанинг гувоҳлари сони ортиб борган сари жабрланганга ёрдам беришга интилиш ва масъулият ҳисси пасайиб боради.\nКичик гурухлардаги ҚОНУНИЯТЛАР\nБиринчидан, кичик гуруҳларнинг ҳажми, уни ташкил этувчи шахслар сони хусусида шундай фикрга келиндики, кичик гуруҳ “диада” икки кишидан тортиб, мактаб шароитида 30-40 кишигача деб қабул қилинди.\nИккинчидан, гуруҳнинг ўлчами қанчалик катта бўлса, унинг алоҳида олинган шахслар учун қадрсизланиб бориш хавфи кучаяди. Яъни, шахснинг кўпчиликдан иборат гуруҳдан ўзини тортиш ва унинг нормаларини бузишга мойиллига ортиб боради.\nУчинчидан, гуруҳнинг ҳажми кичиклашиб борган сари шахслараро ўзаро муносабатлар таранглашиб боради. Чунки шахсларнинг бир-бири олдида масъулиятининг ортиши ва бир-бирини яқиндан билиши, улар орасидаги ўзаро муносабатларда доимо аниқлик бўлишини талаб қилади. Муносабатлардаги ҳар қандай дисбаланслар, яъни номутаносибликлар очиқ ҳолдаги зиддиятларни келтириб чиқаради.\nТўртинчидан, агар гуруҳ аъзоларининг сони тоқ бўлса, улар ўртасидаги ўзаро муносабатлар жуфт бўлган ҳолдагидан анча яхши бўлади. Шундан бўлса керак, бошқарув психологиясида одамларни бирор нимага сайлашда ва умуман расмий танловларда гуруҳдаги одамлар сони тоқ қилиб олинади\nБешинчидан, шахснинг гуруҳ тазъйиқига берилиши ва бўйсуниши ҳам гуруҳ аъзоларининг сонига боғлиқ. Гуруҳ сони 4-5 киши бўлгунга қадар, унинг таъсири кучайиб боради, лекин ундан ортиб кетгач, таъсирчанлик камайиб боради. Масалан, кўчада содир бўлган бахтсиз ҳодисанинг гувоҳлари сони ортиб борган сари, жабрланганга ёрдам беришга интилиш, масьулият ҳисси пасайиб боради.


Самарқандда аҳоли жон бошига озиқ-овқат маҳсулотлари ишлаб чиқариш аҳволи қандай? - zarnews.uz\nСамарқандда аҳоли жон бошига озиқ-овқат маҳсулотлари ишлаб чиқариш аҳволи қандай?\nҲудудларни ижтимоий-иқтисодий ривожлантириш дастурларини шакллантириш жараёнида бу ердаги ҳолат, хомашё, меҳнат ресурслари ва аҳолининг эҳтиёжи эътиборга олинмаган. Бу ҳақда вилоят ҳокимлигида ўтказилган йиғилишда айтилди.\nЙил бошида вилоятдаги 653 та корхонада 3 995,9 миллиард сўмлик озиқ-овқат маҳсулотлари ишлаб чиқилиб, бу миқдор аҳоли жон бошига ҳисоблаганда ўртача 1 062,9 минг сўмдан тўғри келди.\nАммо бу кўрсаткични туманлар мисолида кўрадиган бўлсак, жуда паст. Масалан, Қўшработда 6,6 минг сўм, Нурободда 33,1 минг сўм, Иштихонда 49,8 минг сўм, Пахтачида 50,1 минг сўм. Бу эса вилоят кўрсаткичидан анча паст рақамлар бўлиб, ишлаб чиқарилган озиқ-овқат маҳсулотлари улуши вилоят улушининг 1 фоизини ҳам ташкил этмайди.\nкоронавирус reklama тест синовлари ЖССТ Хитой АҚШ Давлат тили COVID-19 ўзбек тили Қўшработ ёнғин фирибгарлик


Бу масала ҳам кўплаб тортишувларга сабаб бўлгани ҳаммамизга маълум. Авваллари ҳамма Ҳанафий мазҳабига амал қилар ва ҳеч ким намозни бошлаш пайтидаги такбири таҳримадан бошқа пайтда икки қўлини кўтармас эди. Ҳамма номозхонлар тинчгина, қўлдан келганича ўз намозларини адо этиб юрар эдилар.\nКейинчалик эса, аввал айтиб ўтганимиздек, фиқҳий мазҳабларни, уларнинг асосчилари бўлмиш буюк мужтаҳид уламоларимизни инкор қилиб, ўзларича Қуръон ва Суннатга амал қилишни ва бошқалар ҳам уларга эргашиши лозимлигини даъво қилувчиларимиз пайдо бўлдилар. Улар намозда рукуъга кетишдан олдин ва ундан қайтаётганда икки қўлни кўтармаслик Пайғамбаримиз соллаллоҳу алайҳи васалламнинг суннатларига хилоф эканлиги ҳақида баҳс юрита бошладилар ва ўз фикрларининг далили сифатида ҳадиси шарифлардан ҳужжатлар келтиришга киришдилар. Ана ўшаларимиз ўзларини, худди бутун Ислом оламининг минг йиллик хатосини топгандек, Ҳанафий мазҳабига эргашиб, хатода юрган юз миллионлаб гумроҳларни Қуръон ва Суннат йўлига солаётган қаҳрамондек ҳис этар эдилар. Бировнинг насиҳатини эшитишни ҳам хоҳламас эдилар. Бунга қўшилмаганларни, қарши чиққанларни Қуръон ва Суннатга қарши чиқишда айблар эдилар. Аммо мазкур иш Қуръон ва Суннатга тўғри келадими, йўқми, ўйлаб ҳам кўрмас эдилар.\nАслида эса, ўша масалани кўтарганларимиз эски ихтилофни қўзғаб, минг уч юз йиллик ярани қайта тирнаб қонатаётган эдилар. Намозда рукуъга кетаётганда ва ундан қайтаётганда қўл кўтариш масаласини бир юз эллигинчи Ҳижрий санада туғилган Имом Шофеъий ва у зотнинг ҳамасрлари Имом Аҳмад ибн Ҳанбал раҳматуллоҳи алай-ҳимлар ҳам кўтарган эдилар. Худди бизнинг шоввозларимиз далил қилиб келтираётган ва яна улар билмаган ҳадис ва ривоятларни ана ўша буюк мужтаҳидларимиз энг аввал келтирган эдилар. Орадаги фарқ шуки, ўтган салафи солиҳларимиз ҳозиргиларга ўхшаб ўз фикрларига қўшилмаганларни Қуръон ва Суннатга қарши чиқишда айбламаган эдилар, балки ўз мухолифларини ҳам Қуръон ва Суннатга ўзига хос ижтиҳод йўли ила амал қилувчи дин қардошлари сифатида эҳтиром қилардилар. Агар бизда бир озгина илм бўлганида, бундай ихтилофлар келиб чиқмас эди. Минг афсуслар бўлсинким, бизда на илм ва на илмсизлигимизни тан олишимиз учун инсоф бор эди.\nКелинг, илмсизлигимизга барҳам бериш ва хатони такрорламаслик умидида бу масалани илмий йўл ила яна бир кўриб чиқайлик.\nНАМОЗДА РУКУЪГА БОРГАНДА ВА УНДАН ҚАЙТГАНДА ИККИ ҚЎЛНИ КЎТАРИШ КЕРАК ДЕГАНЛАРНИНГ ДАЛИЛЛАРИ ВА УЛАРНИНГ МУНОҚАШАСИ\nБу ҳукмга амал қилишга даъват этганлар рўйхати бошида тўрт машҳур ва маъруф фиқҳий мазҳабларимиздан иккитаси, Шофеъий ва Ҳанбалий мазҳаблари туради. Улар ўзларининг бу ҳукмларига бир неча ҳадиси шарифларни далил қилиб келтирадилар:\nИмом Бухорий ва Имом Муслимлар қилган ривоятда Ибн Умар: «Расулуллоҳ соллаллоҳу алайҳи васаллам қачон намозни очсалар икки қўлларини елкалари баробар кўтариб туриб такбир айтар эдилар. Кейин қачон рукуъга такбир айтсалар ҳам шунингдек, қачон бошларини рукуъдан кўтарсалар ҳам уларни худди ўшандоқ кўтарар эдилар ва «самиъаллоҳу лиман ҳамидаҳ, Роббанаа ва лакал ҳамд», дер эдилар», деганлар.\nМана шу саҳиҳ ҳадисда намозда рукуъга борганда ва ундан қайтганда қўл кўтариш Пайғамбар соллаллоҳу алайҳи васалламнинг суннатлари экани очиқ-ойдин кўриниб турибди, дейдилар Шофеъий ва Ҳанбалийлар.\nИмом Бухорий келтирган ривоятда Нофеъ розияллоҳу анҳу: «Ибн Умар розияллоҳу анҳу рукуъга борганда ва ундан қайтганда икки қўлини кўтармаган одамни кўрса, унга тош отар эди», деган.\nБу ривоят ҳам юқоридаги маънони таъкидлаб келмоқда. Абдуллоҳ ибн Умар розияллоҳу анҳу ўзлари амал қилибгина қолмай, ўзгаларни ҳам мазкур ҳукмга бўйсунишларига ҳаракат этганлари яққол кўриниб турибди, дейдилар Шофеъий ва Ҳанбалийлар.\nҲанафий уламолар, дарҳақиқат, сизлар келтирган ривоятлар бор ва кучли эканини биз ҳам яхши биламиз, лекин биз ушбу ҳадис ва ривоятларга амал қилишдан олдин бошқа ҳадис ва ривоятларни ҳам чуқурроқ ўрганиб чиқиб, бошқача қарорга келдик, келинг, аввало Абдуллоҳ ибн Умар розияллоҳу анҳунинг ҳадисларини муноқаша қилайлик, дейдилар.\nИмом ат-Таҳовий, Имом Ибн Абу Шайба ва Имом ал-Байҳақийлар ўз китобларида келтирган ривоятда Мужоҳид розияллоҳу анҳу: «Ибн Умарнинг орқасида намоз ўқиганман. У икки қўлини намоздаги биринчи такбирдан бошқа ҳеч кўтармас эди», деганлар.\nОлдинги икки ривоят ва биз келтирган учинчи ривоятни қўшиб ўргансак, рукуъга борганда ва ундан қайтганда икки қўлни кўтариш ҳукми насх бўлгани аён бўлади. Яъни бу ҳукмга маълум муддат амал қилинган-у, сўнгра амалдан қолган.\nАбдуллоҳ ибн Умар розияллоҳу анҳу Пайғамбаримиз соллаллоҳу алайҳи васалламнинг рукуъга кетишда ва ундан қайтишда қўл кўтарганларини кўрганлар, ўзлари бу ишга амал қилганлар ва бошқаларни ҳам амал қилишга чорлаганлар. Кейинчалик бу амал насх бўлганидан кейин унга амал қилишни тўхтатганлар.\nСиз ҳам, ҳурматли Шофеъий, Ҳанбалий ва ушбу масалада улар билан ҳамфикр бўлганлар, биз ҳам саҳобий ўзи қилган ривоятга зид амал қилса, ривоятини эмас, амалини қабул қилишга иттифоқ қилганмиз. Чунки саҳобийлар насх бўлмаса, ўзлари ривоят қилган ҳукмга хилоф амал қилмайдилар. Хусусан, Абдуллоҳ ибн Умар розияллоҳу анҳу ҳар бир каттаю кичик нарсада Пайғамбар соллаллоҳу алайҳи васалламга аниқ эргашувчи ягона саҳобий бўлганлар. У киши Пайғамбар соллаллоҳу алайҳи васалламга оид, эргашиш зарур ҳисобланмаган ишларни ҳам ўта аниқлик билан қилиб юрганлари маълум ва машҳур. Шундоқ одам насх собит бўлмаса, ўзлари ривоят қилган ҳадисга хилоф иш тутиб, рукуъга боришда ва ундан қайтишда икки қўлни кўтаришни тарк қилмас эдилар.\nИмом Абу Довуд, Имом Термизий, Имом Насаий, Имом Ибн Можа ўз Сунанларида, Имом Бухорий «Рафу ълядайни фиссолати» деган рисолаларида ва Имом Таҳовий «Мушкилул-Осор»да Али ибн Абу Толиб розияллоҳу анҳудан келтирган ҳадисда: «Расулуллоҳ соллаллоҳу алайҳи васаллам қачон фарз намозга турсалар такбир айтиб, икки қўлларини елкалари баробар кўтарар эдилар. Худди шу ишни қироатларини тамом қилиб рукуъга боришни ирода қилсалар ҳам, рукуъдан бош кўтарсалар ҳам қилар эдилар. У зот намозда ўтирган ҳолларида ҳеч қўлларини кўтармас эдилар. Қачон икки марта сажда қилиб, турмоқчи бўлсалар ҳам икки қўлларини кўтариб, такбир айтар эдилар», дейилган.\nШофеъий ва Ҳанбалий мазҳаби уламоларининг бу далилларига жавоб қуйидагича: Бу ривоят собит эканини яхши биламиз. Лекин Ҳазрати Али розияллоҳу анҳунинг айни ўзларидан бунинг акси содир бўлгани ҳақида ривоят бор. Ана шу ривоятни ҳам этиъборга олиб туриб, (ниҳоий) ҳукм чиқарилса, жуда ҳам яхши бўлар эди.\nИмом ат-Таҳовий ва Имом Ибн Абу Шайбалар Осим Ибн Кулайбнинг отасидан қилган ривоятда: «Али розияллоҳу анҳу икки қўлларини намознинг биринчи такбирида кўтарар эди, холос. Кейин кўтармас эди», дейилган.\nИмом Абу Бакр Ибн Абу Шайба Абу Исҳоқдан келтирган ривоятда эса: «Абдуллоҳ (Ибн Масъуд) ва Алининг асҳоблари икки қўлларини фақатгина намозни бошида кўтарар эдилар, холос», дейилган.\nБу ҳам рукуъга кетишдан олдин ва ундан кейин икки қўлни кўтаришга маълум муддат амал қилингани ва кейин насх бўлганини кўрсатади. Бўлмаса Ҳазрати Алидек улкан саҳобий ўзлари Пайғамбар соллаллоҳу алайҳи васалламдан қилган ривоятга хилоф иш қилмас эдилар. Шу билан бирга Ҳазрати Али розияллоҳу анҳу ўз шогирдлари бўлмиш кичик саҳобийлар ва тобеъинларни ҳам рукуъга кетганда ва ундан қайтганда, икки қўлни кўтармасликка ўргатган эканлар. Бу ҳам ўз-ўзидан бўлаверадиган нарса эмас.\nШофеъий ва Ҳанбалийлар ўзларига далил қилиб келтирган юқоридаги ҳадисда зикр қилинган «Қачон икки марта сажда қилиб, турмоқчи бўлсалар ҳам икки қўлларини кўтариб такбир айтар эдилар», деган жумла уларнинг зиддига катта ҳужжатдир. Чунки улар саждадан туришда қўл кўтариш керак демайдилар. Ўз-ўзидан «нима учун бир ҳадиснинг маълум бўлагига амал қиласизлар-у, бошқа бўлагига амал қилмайсизлар», деган ҳақли савол пайдо бўлади.\nСажда қилиб бўлиб тураётганда ва бошқа ҳолатларда ҳам икки қўл кўтарилиши ҳақида бошқа ҳадисларда ҳам зикр қилинган. Мана шу нарсанинг ўзи ҳам аввал намозда такбираи эҳромдан бошқа жойларда ҳам қўл кўтариш бў-либ, кейинчалик насх қилинганига далолатдир. Бу ҳақиқатни Ҳанафийлар тўлиқлигича олиб, Шофеъий ва Ҳанбалийлар бир қисмини қабул қилиб, рукуъга кетиш ва ундан қайтишга тегишли жойини қабул қилмаган чиқадилар.\nҲанафийлар мухолифларнинг ҳар бир далилига худди шу қабилда раддия қиладилар. Биз намуна учун келтирилган мисоллар билан кифояланиб, энди бу масалани қадимда қандоқ муноқаша қилингани ҳақидаги икки ривоятни ўрганиб чиқайлик:\nИмом ат-Таҳовий келтирган ривоятда ал-Муғийра розияллоҳу анҳу қуйидагиларни айтадилар: «Иброҳимга, Воилнинг Пайғамбар соллаллоҳу алайҳи васалламнинг қачон намозни бошласалар, рукуъ қилсалар ва рукуъдан бошларини кўтарсалар, икки қўлларини кўтаришларини кўрдим, деган ҳадисига нима дейсиз, дедим». У киши: «Агар Воил у зотнинг ундоқ қилганларини бир марта кўрган бўлса, Абдуллоҳ ундоқ қилмаганларини эллик марта кўрган», деди.\nКўриниб турибдики, рукуъга кетаётиб ва ундан қайтаётиб икки қўл кўтарилади, деганлар Воил Ибн Ҳужр розияллоҳу анҳунинг ҳадисларини далил қилганлар. Буюк тобеъинлардан Иброҳим ан-Нахаъий розияллоҳу анҳуга бу гап айтилганда, у киши Абдуллоҳ Ибн Масъуд розияллоҳу анҳунинг ҳадисларини раддияга келтирганлар ва қайси бир ҳадис қабул қилишга лойиқроқ эканини тасдиқлаш мақсадида уларнинг ровийларининг ҳолларини зикр қилиб ўтганлар. Воил Ибн Ҳужр розияллоҳу анҳу иймонга келганларидан кейин Пайғамбар соллаллоҳу алайҳи васалламнинг ҳузурларида фақатгина бир ҳафта туриб, намоз ўқишни ўрганганлари ва қайтиб кетиб, кейин Расулуллоҳ соллаллоҳу алайҳи васалламни қайта кўрмаганлари машҳур. Бунинг устига Пайғамбар соллаллоҳу алайҳи васаллам у кишига таълим учун алоҳида муомала қилганлар.\nПайғамбар соллаллоҳу алайҳи васалламнинг рукуъга кетишда ва ундан қайтишда икки қўлларини кўтармаганлари ҳақидаги ривоят соҳиби Абдуллоҳ Ибн Масъуд розияллоҳу анҳу эса, энг биринчи иймонга келган саҳобалардан бўлиб Пайғамбар соллаллоҳу алайҳи васалламдан у зотнинг умрларининг охирларигача ажралмаган улкан саҳобийлардан биридирлар. Албатта у киши Воил розияллоҳу анҳуга қараганда кўп нарсани билишлари турган гап.\nИккинчи мисол Имом ал-Ҳорисий ўзларининг «Муснад» номли китобларида Суфён Ибн Уяйна розияллоҳу анҳудан Имом Абу Ҳанифа билан Имом ал-Авзоъий ораларида бўлиб ўтган қуйидаги мунозарани келтирадилар:\n«Абу Ҳанифа билан ал-Авзоъий Маккадаги буғдой растасида кўришиб қолишди. Шунда ал-Авзоъий Абу Ҳанифага:\n- Сизларга нима бўлди, намозда рукуъга борганда ва ундан бош кўтарганда қўлларингизни кўтармайсизлар? деди. Абу Ҳанифа эса:\n- Чунки бу ҳақда Расулуллоҳ соллаллоҳу алайҳи васалламдан бирор саҳиҳ нарса бўлмади, деди.\n- Қандоқ қилиб саҳиҳ нарса бўлмасин? Ахир, менга аз-Зуҳрий Солимдан, у отасидан, у эса Расулуллоҳ соллаллоҳу алайҳи васалламдан ривоят қилишича, У зот соллаллоҳу алайҳи васаллам намозни бошлаш чоғларида, рукуъга кетишда ва ундан қайтишда икки қўлларини кўтарар эканлар! деди ал-Авзоъий. Шунда Абу Ҳанифа:\n- Бизга Ҳаммод Иброҳимдан, у Алқама ва ал-Асваддан, улар Абдуллоҳ ибн Масъуд розияллоҳу анҳудан ривоят қилишича, Расулуллоҳ соллаллоҳу алайҳи васаллам намозни бошлашдан бошқада икки қўлларини кўтармас эканлар, деди.\n- Мен сенга аз-Зуҳрийдан, Солимдан, Пайғамбар соллаллоҳу алайҳи васалламдан ҳадис ривоят қилсам, сен менга Ҳаммод Иброҳимдан ҳадис айтди, дейсан-а?! деди ал-Авзоъий. Абу Ҳанифа унинг бу гапига:\n- Ҳаммод аз-Зуҳрийдан кўра фақиҳроқ эди. Иброҳим эса Солимдан кўра фақиҳроқ эди. Агар Ибн Умар саҳобийлик фазлига эга бўлса ҳам фиқҳда Алқама ундан кам эмас. Ал-Асваднинг фазли жуда ҳам кўп. Абдуллоҳ ибн Масъуднинг фиқҳда ва қироатда фазли кўп. Унинг саҳобийлик ҳаққи бор. Кичиклигидан Пайғамбар соллаллоҳу алайҳи васалламнинг ҳузурларида бўлган. У Абдуллоҳ ибн Умардан афзал, деб жавоб берди. Шунда ал-Авзоъий жим қолди».\nДемак, Абу Ҳанифа раҳматуллоҳи алайҳи ҳам, у кишининг издошлари ҳам шаръий ҳукмларни ҳаводан эмас, Қуръон ва Суннатдан олган эканлар. Бошқалардан кўра чуқурроқ илмий изланишда бўлган эканлар. Ҳатто бошқа мазҳаб мужтаҳидлари мулоҳаза қилмаган нозик томонларни ҳам улар мулоҳаза қилган эканлар.\nҲанафий мазҳаби уламолари мазкур масала бўйича мухолиф томонларнинг далилларини муноқаша қилиб, уларга раддия берибгина қолмай, ўз ҳукмларини тасдиқлаш учун ҳужжат-далиллар ҳам келтирганлар. Қуйида эътиборингизга улар келтирган далиллардан қисман ҳавола қиламиз:\nИмом Муслим Жобир Ибн Самура розияллоҳу анҳудан ривоят қилган ҳадисда: «Расулуллоҳ соллаллоҳу алайҳи васаллам бизнинг ҳузуримизга чиқдилар ва: «Нима учун мен сизларни қўлларингизни худди асов отнинг думига ўхшатиб кўтараётганингизни кўрмоқдаман?! Намозда сокинлик ила туринглар!» дедилар», дейилган.\nМаълумки, намоз янги фарз бўлган пайтда ҳозирги каби тўлиқ бўлмаган. Баъзи ҳолатларда ҳар хил майда овоз чиқариш ёки ҳаракатлар ҳам бўлиб турган. Пайғамбаримиз соллаллоҳу алайҳи васаллам ундоқ ишларни қилган одамларга аста-секин тарбия бериб, хатоларини тузатиб борганлар. Бу маънода ҳадис китобларимизда бир қанча ривоятлар келган. Ушбу биз таҳлил қилаётган рукуъга кетишда ва ундан қайтишда қўлни кўтариш масаласи ҳам аввалда бор бўлиб, кейин мансух қилинганлигини мана шу ҳадисдан билиб олсак бўлади. Бу ҳукмнинг мансух бўлгани, амалдан қолганидан бехабар баъзи саҳобийлар аввалгидек рукуъга борганда ва ундан қайтганда қўлларини кўтариб, намоз ўқиётганларини Пайғамбаримиз соллаллоҳу алайҳи васаллам ҳужраларидан кўриб турганлар. Кейин ташқарига чиқиб, уларга ушбу ҳадисда келтирилган гапларни айтганлар.\nИмом Термизий Алқама розияллоҳу анҳудан қилган ривоятда: «Абдуллоҳ Ибн Масъуд мен сизларга Расулуллоҳ соллаллоҳу алайҳи васалламнинг намозларини ўқиб берайми, деди-да, намоз ўқиб, биринчи қўл кўтаришдан бошқа қўл кўтармади», дейилган.\nЎз-ўзидан маълумки, бунга ўхшаш кишиларни огоҳлантириб қўйиб, қилинган ишлар ўта аниқлик билан адо этилади. Абдуллоҳ Ибн Масъуд розияллоҳу анҳу ким эканликлари эса ҳаммамизга маълум. У киши Пайғамбар соллаллоҳу алайҳи васаллам билан У зотнинг пайғамбарлик даврларида ҳар доим бирга юрган, улкан илм соҳиби ва кўплаб ҳадисларни ривоят қилган саҳобийлар.\nХудди шу маънодаги ҳадисни Имом Насаий ҳам ривоят қилганлар.\nИмом ат-Таҳовий ал-Асвад розияллоҳу анҳудан қилган ривоятда: «Умар Ибн Хаттобнинг биринчи такбирда икки қўлини кўтариб, кейин кўтармаслигини кўрдим», дейилган.\nИмом Ибн Абу Шайба ал-Асвад розияллоҳу анҳудан келтирган ривоятда: «Умар ибн Хаттобнинг орқасида намоз ўқидим. У ўз намозида бошланишдагидан бошқа ҳеч қўлини кўтармади. Аш-Шаъбий, Иброҳим ва Абу Исҳоқларни ҳам намозни бошлашдагидан бошқа қўл кўтарганларини кўрмадим», дейилган.\nИмом ал-Байҳақий Ибн Масъуд розияллоҳу анҳудан қилган ривоятда: «Пайғамбар соллаллоҳу алайҳи васаллам, Абу Бакр ва Умарларнинг орқаларида намоз ўқидим. Улар намозни бошлашдаги қўл кўтаришдан бошқа қўл кўтармас эдилар», дейилган.\nИмом ат-Таҳовий Абу Бакр Ибн Айёш розияллоҳу анҳудан қилган ривоятда: «Ҳеч бир фақиҳни ҳеч қачон биринчи такбирдан бошқа жойда қўлини кўтарганини кўрмадим», дейилган.\nНамоз ҳамманинг кўз ўнгида, ҳар куни беш марта адо этиладиган, эътиборли ва улкан ибодат. Айниқса, Пайғамбаримиз соллаллоҳу алайҳи васалламнинг ҳар бир намозларини йиллар давомида кўпчилик ўта диққат билан кузатиб, ўрганиб келган. Ана шундоқ нарсага тегишли, рукуъга борганда ва ундан қайтганда қўл кўтариладими-йўқми, деган масалада ҳар хил гап айтилишининг ўзи бу иш ҳақида шубҳа туғдиради. Бу эса, Ҳанафийларнинг иши тўғри эканини кўрсатади.\nҲанафийлар рукуъга борганда ва ундан қайтганда қўл кўтариш ҳақида келган ривоятлар кўплиги, саҳиҳлиги, баъзи гапларга қараганда саҳобаи киромларнинг элликталаридан ривоят қилинганлигини яхши биладилар. Аммо, шундоқ бўлса ҳам, насх ворид бўлиши мумкинлигини таъкидлайдилар. Чунки насх ривоятнинг кучли ва кучсизлигига ёки кўп ва озлигига қараб бўлмаслиги ҳаммага маълум. Ҳадис ҳар қанча кучли бўлса ҳам оятнинг кучига ета олмайди. Шундоқ бўлса ҳам Қуръони Каримнинг баъзи оятлари мансух бўлгани маълум ва машҳур.\nУшбу муноқаша қилинаётган қўл кўтариш ҳақидаги масалада бир ақлий далил келтириш учун Ҳанафий мазҳаби уламолари вақтинча насх ҳақидаги даъволаридан кечадилар. Айтайлик, насх ворид бўлмади, дейдилар улар. Ундоқ пайтда умумий қоидага биноан бир ҳукм ҳақидаги ҳадислар қарама-қарши бўлиб қолса, саҳобалар нимага амал қилган бўлсалар, ўша олинади. Агар саҳобаларнинг амаллари ҳам қарама-қарши бўлиб қолса, қиёсга қайтилади. Ушбу масалада ҳам қиёсга қайтиладиган бўлса, аслида намозда сукунат, ортиқча ҳаракат қилмаслик таъкидланади. Намознинг ичида қўл кўтаришлик ортиқча ҳаракатдир. Такбири таҳримадаги қўл кўтариш намоз ичидаги эмас, унинг бошланишидаги кўтаришдир.\nШу ерга келганда, муҳтарам ўқувчидан далиллар келтиришга якун ясаш учун изн сўраймиз. Агар қолган далилларни ҳам келтирадиган бўлсак, гап чўзилиб кетади. Ўзи шундоқ ҳам чўзилиб кетган гапни яна ҳам чўзиб юрмай, хулосага ўтиб қўяқолганимиз маъқулдир.\nКўриб турибмизки, барча фиқҳий масалалар, жумладан, омийн масаласи, рукуъга борганда ва ундан қайтганда қўл кўтариш каби масалаларда Ҳанафий мазҳабидагилар ҳадисга амал қилмайдилар, деган даъво, мутлақо ёлғон ва ботил даъводир. Аксинча, Ҳанафийлар ҳадисларни бош-қалардан кўра чуқурроқ ва аниқроқ ўрганиб, амал қилишларини ўзимиз илмий равишда ўрганиб чиқдик. Шу билан бирга Ҳанафийлар бошқа мазҳаб атбоъларига ўхшаб, ўзга мазҳабдагиларнинг фикрларини ҳам ҳурмат қилиб келганлар.\nҲозирги давримизда ҳам Шофеъий ва Ҳанбалийлар қўл кўтариб, Ҳанафий ва Моликийлар қўл кўтармай тинчгина намозларини ўқиб келишар эди. Ичимиздан бир неча оятни чала ёд олган ва уч-тўрт ҳадиснинг таржимасини ўрганиб олганларимиз чиқиб, мазҳаббоши мужтаҳидларимизга тош ота бошлашди. Мусулмонлар оммаси ўз ибо-датларини адо қилишда Қуръон ва Суннатга амал қилмас-ликда айбланди. Динга эндигина қайтаётган халқ оммаси ўртасида уламолар ичида қолиши лозим бўлган масалалар олиб чиқилиб турли ихтилофларга йўл очилди. Оқибатда мусулмонларга кўпгина кулфатлар етди.\nАзиз дин қардошлар! Ўтган саҳифаларда ҳозирда ихтилофларга сабаб бўлаётган масалалардан иккитасини кўриб чиқдик. Аслида бундай масалалар анчагина бўлиб қолди. Янгилари ҳам пайдо бўлмоқда. Бу ҳолат яна ҳам авж олиб боравериши мумкин. Чунки ичимиздан, мазҳаб ихтилофга сабаб бўлади, шунинг учун уни қўйиб Қуръон ва Суннатга амал қиламиз, деган даъво билан чиқаётганлар, аслида, Ҳанафий мазҳабини рад этиб, бошқа мазҳабга эргашмоқдалар. Улар баъзи масалаларни фақат ўша мазҳабда айтилгани ҳақ, ундан бошқаси ботил, деб ўйламоқдалар. Шунинг учун ҳам мусулмонлар оммасини бидъатга берилганликда, Қуръон ва Суннатга амал қилмасликда ва бошқа нарсаларда айбламоқдалар. Бу фикримизнинг тасдиғи учун биргина мисол келтирайлик.\nАбу Қатода розияллоҳу анҳудан ривоят қилинади: «Ра..\n«Хушуъ» аъзоларнинг сукунатда ва қалбнинг Аллоҳ би..


ХОРИЖДА: РЕЖИССЁР, АКТЁР, АКТРИСАЛАР... РАД ЭТИЛГАН “ЖЕЙМС БОНД”! 11.10.2015 03:34\nЛеонардо Ди Каприо уйланмоқчи!\n40 ёшли актёр ниҳоят бўйдоқлик билан хайрлашиб, 24 ёшли америкалик модель Келли Рорбахга уйланмоқчи! У бу таклифни қизга ресторанлардан бирида, шунчаки овқатланишаётган вақтда айтган ва буни кутмаган қиз, бу ҳолатдан ҳаттоки шокка тушиб қолган. Леонардо Ди Каприо модель Келли Рорбах билан танишганига 4 ой бўлган.\nТом Круз ва\nНиколь Кидман қизининг тўйида иштирок этишмади!\nТом Круз ва Николь Кидманнинг асраб олинган қизи 22 ёшли Изабелла турмушга чиқди ва тўй 18 сентябрь куни Лондондаги “Dorchester” меҳмонхонасида, тор доирада бўлиб ўтди! Лекин, унинг ота-онаси қизининг тўйида иштирок этишмади! Бу ҳолат кўплаб гап-сўзларга сабаб бўлди, ҳаттоки “Том Круз ва Николь Кидман бу тўйга қарши эдилар”, деган гаплар тарқалди. Натижада, Том Круз ва Николь Кидман нега бу тўйда иштирок этишмаганлигини маълум қилишларига тўғри келди! Аслида, тўй харажатлари Том Круз томонидан тўланган бўлиб, Николь Кидман эса, ёшларга тўйдан олдин махсус ўйин-кулги оқшоми ҳам уюштириб берган экан. Улар қизини тўйида иштирок этишмаганининг асл сабаби эса, Том Круз ва Николь Кидман жуда машҳур бўлганликлари учун ҳам, меҳмонлар эътиборини келин ва куёвдан чалғитмаслик учун тўйда иштирок этишмаган! Яъни, бу уларнинг энг бахтли куни, шу куни ҳамма эътибор келин-куёвда эмас, машҳур ота-онада бўлиб қолишини ҳоҳлашмаган! Уларнинг иккови ҳам, ёшларга бахт тилаб, уларнинг қароридан мамнун эканликларини билдиришган.\nРеал воқеалар асосида...\nРежиссёр Стивен Спилбергнинг “Шпионский мост” фильмининг намойиши 53-Нью-Йорк фестивали доирасида бўлиб ўтди! Фильм реал воқеалар асосида суратга олинган. Фильмда бош ролни актёр Том Хенс ижро этган. Фильмда унинг қаҳрамони адвокат бўлиб, жуда муҳим қарор қабул қилишига тўғри келади.\nАктёр Том Хенснинг ўзи эса, ҳали ҳамон Ҳолливуднинг энг талаб катта бўлган актёрларидан бўлиб қолмоқда. У режиссёр Клинт Иствуднинг янги фильмида капитан Чесли Салленберг ролини ижро этиш тараддудида! Бу автобиографик фильм ҳам реал воқеалар асосида бўлиб, капитан Чесли Салленберг US Airways компаниясининг 159 рейсида, 155 пассажирнинг ҳаётини асраб қолган. Бу воқеа 2009 йилнинг 15 январида юз берган.\nЖонни Депп қизидан хавотирда?\nЖонни Депп ва Ванесса Парадининг қизи Лили-Роуз 16 ёшда бўлса ҳам, шоу бизнес оламида кўп ишларни амалга оширишга улгурмоқда! Бундан эса, Жонни Депп бироз хавотирда.\nҚизимга шоу бизнес олами ёқяпти, лекин унинг карьераси бунчалик юқорилаётганлигидан бироз хавотирдаман, дейди 52 ёшли Жонни Депп. Аммо, у ҳар доим қизини қўллаб-қувватлашга тайёр.\nЛили-Роуз “The Dancer” фильмида афсонавий раққоса Айседора Дункан ролини ижро этяпти. Бу унинг биринчи марта фильмда суратга тушиши эмас, келгуси йил унинг иштирокидаги “Любители йоги” фильми катта экранга чиқади. Шунингдек, у “Планетарий” фильмида ҳам суратга тушди. Бундан ташқари, у “Chanel” модели, Париждаги Модалар ҳафталигида подиумга чиқди, ҳамда рекламаларда, журналлар учун фотосессияларда ҳам фаол иштирок этмоқда.\nАдель “Жейс Бонд”ни рад этди!\nЖеймс Бонд ҳақидаги янги “007: СПЕКТР” фильми саундтреки тайёр бўлди ва уни бемалол интернет орқали кўриш мумкин. Аввалига бу саундтрекни ҳам “Skyfall” фильмидаги каби Адель ижро этиши керак эди. Аммо, Адель бу қўшиқ “Skyfall” фильми саундтрекидан ўтиб кета олмайди, деган фикрда, бу таклифни рад этган!\nНатижада, фильм ижодкорлари, Сэм Смитга мурожаат этишган ва “Writing On The Wall” композицияси, у томонидан куйланди, хонанда бу қўшиқ видеосини YouTube даги ўз каналига ҳам жойлаштирди. Унда янги фильмдан лавҳалар бўлиб, янги фильм қаҳрамонлари Дэниел Крэйг, ҳамда Лея Сейду ва Моника Белуччи иштирок этишган. Ноябрь ойида катта экранларга чиқиши кутилаётган фильм режиссёри Сэм Мендес, ҳамда бу Жеймс Бонд ҳақидаги 24 чи фильмдир. Саундтрек ҳозирда Буюк Британия хит-парадларида юқори ўринларни эгалламоқда!\nМарьям Узерли Таркан билан танишмоқчи!\n“Муҳташам юз йил” сериали орқали машҳурликка эришган актриса Марьям Узерли, мазкур сериал ижодкорларнинг янги сериал лойиҳада суратга тушишга розилик берди. Шунингдек, актриса ўзининг навбатдаги интервьюсида ҳозирдаги 3 та орзуси билан бўлишди. Биринчиси, Таркан билан танишиш, иккинчиси эса, “Walt Disney” мультфильмига овоз бериш, учинчи эса, пардоз воситаларидан киприк учун тушь яратиш, айнан ўз тушь мармоғим бўлишини истайман, дейди актриса.\nНима учун, айнан Таркан ижодига қизиқиши ва у билан танишмоқчи эканлигини, актриса шундай изоҳлади: - “Германияда Тарканни жуда ҳам бошқача қабул қилишади! Менинг ёшлигим айнан Таркан қўшиқлари билан ўтган. Мен Тарканни жуда ҳам ёқтираман, кўп эшитаман ва у билан бир клипда суратга тушишни истардим”.\nТаркан ҳам, ўз навбатида унинг бу сўзларидан ҳайратланиб, ҳамкорликда ишлаш фикрини ҳам маъқуллади. Эндиликда, Тарканнинг янги клипида “Муҳташам юз йил” даги Хуррамни кўриб қолсак, ажаб эмас!\nҲиндистонда “Зита ва Гита”нинг холаси вафот этди!\nМашҳур “Зита ва Гита” фильмида, очкўз хола ролини ижро этган актриса Манорама 79 ёшида, тунда юрак хуружидан вафот этди...\n1958 йилда 12 ёшда ўз ижодини бошлаган Манорама 1200 та ҳинд фильми ва 1000 та пьесада роль ижро этган, 1989 йилда актриса “Pudhea Paadhai” фильмидаги роли учун “Энг яхши иккинчи даражали аёл роли” номинациясида Ҳиндистон кино соҳасида бериладиган Миллий мукофотни ҳам қўлга киритган эди. Актриса фильмлардаги роллари сони 1000 дан ортганда Гиннеснинг Рекордлар китобидан жой олган! 2002 йилда эса, актриса Манорама “Падма Шри” ордени билан тақдирланган.\nВиктория Бекхэм турмуш ўртоғи футболчи Девид Бекхэм билан ажралиши ҳақидаги гапларга ойдинлик киритди!\nВиктория Бекхэм турмуш ўртоғи билан ажралишаётганлиги ҳақидаги хабарларга ойдинлик киритди: - “Яқиндагина тўйимизни 16 йиллигини нишонладик. Мен бахтли оила вакиласиман, мени ажойиб умр йўлдошим, ажойиб фарзандларим бор! Тўғри, Девид иккимиз жуда кўп ишлаймиз, аммо бу бизни оилага вақт ажратмаймиз, дегани эмас! Биз бахтли оила ва бахтли ота-оналармиз! Ҳеч қандай ажрашиш ҳақида гап ҳам бўлиши мумкин эмас!\nҚолаверса, Виктория Бекхэм ўзининг дизайнерлик борасидаги янгиликларини ҳам эълон қилди. “Мен аёллар учун ҳамёнбоп либослар яратиш ниятидаман, ахир ҳамма аёл ҳам, битта оддий сумка ёки кўйлакни катта нархга сотиб олишга қурби етмаслиги мумкин”, дейди у. Эндиликда унинг бренди остида, бошқа брендларга нисбатан анча арзон нарзхдаги либослар ишлаб чиқарилади.\nМэтт Деймоннинг қизчаси жароҳатланди...\nМэтт Деймоннинг 7 ёшли қизчаси Жиа тасодифан болалар майдончасида йиқилиб, умуртқа поғонаси жароҳатланди. Натижада қизча эндиликда ногиронлик аравачасида ўтиришига тўғри келади. Шифокорлар, қизчанинг тўлиқ тузалиб кетишини айтишди. Аммо, бунинг учун яхши даволанишга тўғри келади. Қизчанинг ўзи эса, бу ҳолатдан асло хафа эмас! Бундан қизчанинг отаси ҳам ҳайрон. “Қизим бундан жуда хурсанд, у ҳаттоки ногиронлар аравачасини дўстларига кўрсатиб, бўлиб ўтган воқеа ҳақида гапириб ҳам бермоқчи”, дейди актёр.\nКосмик кема модели аукционда...\n«Звездные войны» фантастик фильмида суратга олинган Космик кема модели аукционда 450 минг АҚШ долларига сотилди. Бу кутилмаган нарх бўлди. Бу “космик кема” модели 2010 йил вафот этган Махсус эффектлар дизайнери Грант Маккьюннинг коллекциясида сақланарди.\nБундан ташқари, аукционда фильмдаги Маликанинг либоси, ҳамда актёр Жорж Ривз кийган Супермен либоси ҳам катта нархга сотилди.\n72 ёшли актриса Француз актрисаси Модалар ҳафталигида...\nФранцуз актрисаси Катрин Денев Париждаги Модалар Ҳафталигида омманинг диққат марказида бўлди! 72 ёшли актриса мазкур ҳафталикда энг машҳур либослар намойишларидан бири Saint Laurent Модалар уйи Либослар намойишига келган эди.


Андижонда велоҳаракат ривожлантирилади – Газета.uz\nАндижонда 30 км га яқин масофада велосипед йўли барпо этилиши ва велосипедларни ижарага бериш тизимини йўлга қўйиш режалаштирилмоқда.\n21 июн 2018, 17:10 Жамият\nАндижонда велосипед йўллари ва велосипедларни ижарага бериш пунктлари ривожлантирилади. Вилоят ҳокими Шуҳратбек Абдураҳмонов бу бўйича шаҳар ҳокимлиги раҳбарларига аниқ топшириқларни берди, дейилади ҳокимнинг Фейсбукдаги саҳифасида.\nРежага кўра, Андижон шаҳридаги 7 та марказий кўчаларда велосипедлар ҳаракати учун умумий 28,6 км узунликдаги йўлакчалар ташкил қилинади. Бир томонлама йўлакчаларнинг эни 2,25 метр, икки томонлама йўлакчаларники 3,25 метр бўлиши кўзда тутилган.\nДастлабки босқичда 500 та замонавий велосипедлар олиб келиниб, 20 та ижара маскани ташкил қилинади ва барча масканлар ягона электрон тизимга уланган ҳолда ишлайди. Ушбу йўналишда ахборот технологияларини кенг қўллаган ҳолда велосипедларни ижарага олишдан тортиб уни тўловлари ҳам тўлиқ автоматлаштирилади.\nБу борада вилоят ҳокими ахборот технологиялари ва коммуникацияларини ривожлантириш бошқармасига аниқ таклифларни ишлаб чиқиш ва бу йўналишда хорижий давлатлар тажрибасини ўрганиш бўйича топшириқларни берди.\nАндижон шаҳрида 425 минг аҳоли истиқомат қилади. Қарийб 40 мингга яқин автотранспорт воситалари мавжуд. Вилоят миқёсида эса 187 мингта автоулов бор.\nҚатновнинг кўплиги, артоф-муҳит мусаффолигини сақлаш масалалари пиёда ёки экологик тоза транспорт воситасида ҳаракатланишни кенг тарғиб қилишни тақозо этади.


“Чимён“га йўл олган ҲАЙДОВЧИЛАРГА МУРОЖААТ – Telegraph\n“Чимён“га йўл олган ҲАЙДОВЧИЛАРГА МУРОЖААТ\nTV_IIBB | Расмий канал November 25, 2019\nTV_IIBB | Расмий канал\nҲафта давомидаги об-ҳаво маълумотларига кўра, республикамиз ҳудудида ёмғир, қор ёғиши ва совуқ ҳаво ҳарорати кутилмоқда. Бу эса автомобиль йўлларида музламалар ҳосил бўлишига олиб келади.\nБиз барча ҳайдовчилардан транспорт воситасини бошқариш вақтида мураккаб об-ҳаво шароитини ҳисобга олишларини, зарурат бўлмаганда тунги вақтларда ҳаракатланмасликни, айниқса тезлик талабларига қатъий амал қилишларини, пиёдалардан йўлни кесиб ўтишда ўта ҳушёр бўлишларини, катталардан эса йўлларда фарзандларининг ҳаракатини назоратга олишларини сўраймиз.\nДовон йўлида ҳаракатланадиган ҳар қандай транспорт воситаси энг аввало техник соз бўлиши лозим. Бунда, шиналар ва иситиш мосламаси, рул бошқаруви ҳамда тормоз тизимларига алоҳида эътибор берилиши зарур. Довон томон йўлга отланган ҳайдовчилардан ўзлари ва ўзгаларнинг хавфсизлиги учун ушбу қоидаларни унутмасликларини эслатиб ўтамиз. Шундагина тоғли йўллар хатарсиз ва равон бўлади.\nҚорли йўлларда ҳаракатланиш машаққати тез-тез учрайдиган хавфли бурилишлар, тепаликка чиқиш ва пастликка тушишда ҳайдовчи учун ҳақиқий синов вазифасини ўтайди. Мана шундай йўлларда ҳаракатланганда “қишга тайёргарлик” деган сўзнинг асл маъносини ҳис этасиз. Вилоятимиз ҳудудида эса қорли кунларда тоғларга чиқиб, мусаффо ҳаводан тўйиб нафас олишни истовчилар сони ҳам ортади. Айниқса, Бўстонлиқ, Паркент, Ангрен туманларида, хусусан Чимён тоғ ён бағирларида транспортлар қатнови кўпаяди. Бу ўз навбатида ҳаракатланиш хавфсизлигини таъминлаш, йўналишидаги ишлар самарадорлигини оширишни талаб этади.\nШу ўринда ҳайдовчиларимизга айрим мулоҳазаларни айтиб ўтмоқчимиз. Кузатишимизча сирпаниб тепаликка чиқа олмаётган аксарият автомобиллар қиш мавсумга тайёрланмаган. Кўпчилик ҳайдовчилар ёзги шиналарни қишкисига алмаштиришмаган. Айримларининг шиналари хизмат қилиш муддатини ўтаб бўлган. Бу эса тоғли йўлда, қор ёғганда маълум қийинчиликларни, муаммоларни келтириб чиқаради.\nТошкент вилояти ИИББ ЙҲХБ “Чинор” мунтазам йўл-патруль хизмати маскани довон йўлида жойлашган. Масканда хизмат олиб бораётган ходимлар бу ердан ўтаётган транспорт воситаларининг ҳайдовчилари билан суҳбатлар ўтказиб, довонда ҳаракатланиш тартибларини тушунтириб боришмоқда. Суҳбатларда алоҳида эътибор юк автомобилларига қаратилмоқда. Чунки, довон йўлидан тунги вақтларда юк автомобиллари кўп ҳаракатланади.\nУмуман олганда ҳар бир ҳайдовчи у қайси йўлда ҳаракатланишидан қатъий назар, қиш мавсумга жиддий тайёргарлик кўриши, “Йўл ҳаракати қоидалари” талабларини сўзсиз бажариши шарт. Йўл ҳаракати хавфсизлигини таъминлаш айнан мана шу нарсаларга чамбарчас боғлиқ эканлигини унутмайлик.


“Адашган сайёҳлар”га жиноий иш очилади\nЧегара бузганликда айбланиб, қарийб уч ҳафта аввал Ўзбекистонда қўлга олинган ва 31 июл куни Қозоғистонга қайтарилган сайёҳлар ўз ватанида тергалади.\nБу ҳақда Қозоғистон нашрлари Жанубий Қозоғистон вилояти Миллий хавфсизлик қўмитаси матбуот хизматига таянган ҳолда хабар тарқатди.\n- Бунақа ҳолатларда жиноий иш қўзғаш республика қонунчилигида кўзда тутилган стандарт процедура бўлиб ҳисобланади, - дер экан Жанубий Қозоғистон вилояти МХҚ матбуот хизмати ходимаси Лариса Дмитрюк сайёҳларга нисбатан жиноий иш “Қозоғистон давлат чегарасини қасддан ноқонуний кесиб ўтганлик” моддаси бўйича очилишини қайд этди.\nШу йил 20 июлида ғарбий Тян-Шан тоғларидаги Сайрам чўққисини забт этиш учун 10 июл куни кетган сайёҳлар гуруҳининг бедарак йўқолгани ҳақида хабар тарқалганди. Кейинчалик 12 кишидан иборат сайёҳлар гуруҳининг 14 июл куни ўзбек чегарачилари томонидан қўлга олингани маълум бўлган.\nМаълумотларга кўра, 8 нафар ўсмир ва 4 нафар катта ёшли кишилардан иборат бу гуруҳ йўлдан адашиб, Ўзбекистон ҳудудига ўтиб кетган.\nЎзбек чегарачилари томонидан қўлга олиниб, Тошкент вилоятининг Бўстонлиқ туман ички ишлар бўлимида етказилган ва бу ерда икки ҳафтадан кўпроқ ушлаб турилган сайёҳлар икки давлат расмийларининг ўзаро музокараларидан кейин 30 июл куни Қозоғистонга қайтариб юборилганди.\n- Бўстонлиқ туман прокурорининг маълум қилишича, Қозоғистон томонига қўйилаётган барча айбловлар олиб ташланган, қозоғистонлик фуқароларга нисбатан очилган иш эса маъмурий қонунбузарлик ўлароқ расмийлаштирилган. Тергов ҳужжатлари элчихонага юборилади, - деганди Қозоғистон Ташқи ишлар вазирлиги матбуот котиби Илёс Ўмаров қозоғистонлик душанба куни Остонада ўтказилган брифингда.\nЭндиликда қозоғистонликларга ўз ватанларида жиноий иш очиладиган бўлиб турибди.\n- Биз ўта таажжубдамиз. Ўзбекистон томони ишни ёпди, Қозоғистон томони эса очмоқчи бўлиб турибди, - дейди 12 кишилик сайёҳлар гуруҳи раҳбари Ербол Уразалин.\nУнинг айтишича, якшанба куни ўз уйларига қайтишга муваффақ бўлган қозоғистонлик сайёҳлардан ўтган кунлар мобайнида хавфсизлик идоралари ходимлари тинмай тушунтириш хатлари олаяптилар.


Трамп Гуантанамо қамоқхонасига оид янги қонунни имзолади\n09:57 / 06.05.2017\nАҚШ президенти Дональд Трамп жума куни Гуантанамо қамоқхонаси маҳбусларини АҚШ ва бошқа давлатлар ҳудудига олиб ўтишни тақиқловчи қонунга имзо қўйди.\nОқ уй матбуот хизмати томонидан тарқатилган президент махсус баёнотида аниқлик киритилишича, тегишли норма мамлакатнинг 2017 йил охирига қадар бўлган федерал бюджетига тузатишларда ўз аксини топган (30 сентябрь куни якунига етади).\nАҚШ томонидан 2002 йилда Кубадаги ҳарбий базада ташкил этилган ва халқаро террорчиларга мўлжалланган Гуантанамо қамоқхонасининг ёпилиши ҳақида аввалги президент Барак Обама кўп бора ваъда қилганди. 2016 йилнинг охирларида Обама конгресс қамоқхонанинг 2017 йилда ёпилишини молиялаштиришдан бош тортганига қарамай, Гуантанамо маҳбусларини ўз президентлик муддати сўнгига қадар бошқа давлатларга ўтказиши ҳақида айтиб ўтганди.\nАҚШнинг янги президенти Дональд Трамп эса бир неча бор қамоқхонани ёпиш ғоясини қўллаб-қувватламаслиги, маҳбусларни бошқа жойга олиб ўтиш эса АҚШ хавфсизлигига таҳдид уйғотиши ҳақида маълум қилган.\n2017 йилнинг 19 январь ҳолатига кўра, Гуантанамода 41 нафар маҳбус бўлган.\nДональд Трамп Гуантанамо


10 июня, 2021, 00:05\nТеги:Шахзод Убайдуллаев | Энергетик-БГУ\nУнга омад тилаймиз!\n“Насаф” клуби тарбияланучиси Бобур Абдухолиқов муваффақиятсиз чиққан биринчи уринишидан сўнг, яна легионер сифатида тўп тепадиган бўлди.\n“Насаф” жамоаси таркибида ёрқин ўйинлари билан мухлису мутахассислар эътиборини қозонган Бобур Абдухолиқов қаршиликлар сафида жами 145 та учрашувда 54 та гол киритган. Шунингдек, Ўзбекистон ёшлар терма жамоасида 40 та ўйинда рақиблар дарвозасини 21 маротаба ишғол қилган. Миллий терма жамоа таркибида учта учрашувда майдонга тушган.\nАбдухолиқов йил бошида Украинанинг “Рух” жамоаси билан шартнома имзолаган эди. Бироқ, 24 ёшли ҳужумчимизга "Рух" бош мураббийи асосий жамоа таркибидан жой бермади. Гарчи футболчимиз ўринбосарлар таркибида яхши ўйин кўрсатиб, бир жуфт гол урган бўлишига қарамай, унинг ҳаракатлари мураббий штаби томонидан эътиборсиз қолдирилди.\nИстеъдодли футболчи ўзига бўлган муносабатни ҳазм қилмади ва “Рух” билан шартномасини якунлаб, юртимизга қайтган эди.\n“Насаф” машғулотларида қатнашиб юрган Бобур яқинда sports.uz сайтига интервью бериб, ўзига билдирилаётган таклифларни ўрганиб чиқаётгани ва тез орада Европа жамоаларидан бирини танлаши ҳақида маълумот берган эди.\nБеларусь футболини ёритувчи манбаларнинг хабар беришича, “Энергетик-БГУ” клуби ёзги трансферлар вақтида ўзбекистонлик ҳужумчини ўз сафига қўшиб олади.\nБундан ташқари, “Энергетик-БГУ” Беларусь чемпиони – “Шахтёр” таркибидаги ҳамюртимиз Шаҳзод Убайдуллаевни ҳам ижарага олиш бўйича иш олиб бормоқда. Убайдуллаев мавсумолди йиғинларида ўзининг маҳоратини кўрсатиб, солигорскликларнинг тўпурари бўлганди. Беларусь олий лигаси бошланиши билан у таркибга киритилмаяпти.Ҳозиргача Шаҳзод учта учрашувда қатнашиб, битта голли узатма берди.\nШаҳзод Убайдуллаев ҳам Ўзбекистон миллий терма жамоасига номзод футболчи ҳисобланади. У мамлакатимиз бош жамоаси сафида учта ўйин ўтказиб, битта гол уришга ҳам муваффақ бўлган.\n“Энергетик-БГУ” ўзбекистонлик футболчиларга ҳам, мухлисларга ҳам бегона эмас. Ўтган мавсумда бу жамоада Жасур Яхшибоев ва Шаҳбоз Умаров тўп тепганди. Кейинчалик “Шахтёр”га ўтган Жасур охир-оқибат мавсумни чемпион сифатида якунлади. Айни пайтда Яхшибоев Польша чемпиони “Легия” жамоасида ўз омадини қидирмоқда.\nШаҳбоз Умаров ўтган йили “Энергетик-БГУ”да 30 та учрашувда майдонга тушиб, 4 гол ва учта голли узатма муаллифи бўлди. Ҳозир БАТЭ шарафини ҳимоя қилаётган ҳамюртимиз борисовликларнинг етакчиларидан бирига айланган. Ҳозирча, Умаров ўз ҳисобига бешта гол ва учта голли узатма ёзиб қўйди. БАТЭ савида Беларусь кубогини қўлга киритди.\nЎтган мавсумда “Энергетик-БГУ”да Ҳумоюнмирзо Иминов ҳам ўйнади. Бу футболчимиз ўзи учун етарли тажриба тўплаб, ҳозир “Пахтакор”нинг асосий таркиб футболчиси ҳисобланади.\nДемак, Беларусь чемпионатида мухлисларимиз яна ўзлари учун қадрдон бўлиб қолган “Энергетик-БГУ”га мухлислик қила бошлайди. Бу жамоа Абдухолиқов ва Убайдуллаевнинг кучлироқ клублар ва чемпионатларга кўчиб ўтишида ўзига хос трамплин бўлишига умид қиламиз.


Хакерлар АҚШ меҳмонхонларидаги ўн минглаб тўлов карталари маълумотларини ўғирлашди\n10:52 / 15.08.2016\nАмериканинг HEI Hotels & Resorts тармоғидаги 20та меҳмонхонада ўн минглаб тўлов карталари маълумотлари ўғирланган. Бу ҳақида Reuters агентлиги маълум қилди.\nМанбага кўра, июнь ойида HEI Hotels & Resorts меҳмонхоналар занжирининг тўлов тизимларида 2015 йилнинг март ойидан фаоллаштирилган зарар етказувчи дастур аниқланган. Бу дастур карта эгасининг исми шарифи, унинг ҳисоб рақами, карта муддатининг тугаш вақти, шунингдек ҳимоя кодларига доир маълумотларни олишга имкон яратган.\nШу тариқа, Starwood'нинг ўн икки, Marriott'нинг олти, Hyatt'нинг бир ва InterContinental'нинг бир меҳмонхонаси хакерлар ҳужумига йўлиққан. HEI раҳбарияти маълумотларнинг йўқолганлиги ҳақида федерал хизматга хабар берди ва янги тўлов тизимини ўрнатди.\nхакер меҳмонхона тўлов карталари


Ўзбек адабий тилининг отаси саналмиш Алишер Навоийнинг қабри қарийб 8 йилдан бери шу алпозда қолмоқда.\nҲирот - Навоий қабрига зиëрат\n- Бир неча йил олдин Ўзбекистон давлати томонидан шу мақбарани тузатишга ҳаракат бўлди. Аммо буни тузатишга Афғонистон Ахборот ва маданият вазирлиги монелик қилди. Агар бу шундай кетаверса¸ у бундан ҳам баттар харобага айланади. Бизнинг умидимиз ва истагимиз шу мақбарани тузатишга жиддий бел боғлаб¸ тузатсалар¸ дейди афғонистонлик ўзбек ëшларидан бири.\n- Афғонистон ҳукумати Ҳазрат Алишер Навоийнинг мақбарасини янгилаш ва Навоийнинг шаънига бир мақбара тиклаш учун эскидан мавжуд бўлган мақбарани ҳам бузди. Аммо на Афғонистон томони¸ на Ўзбекистон томони бу мақбара учун жиддий эътибор қаратишмади. Ҳолбуки¸ Афғонистон давлатига¸ хусусан Афғонистон Ахборот ва маданият вазирлигига мурожаатлар бўлиб¸ Алишер Навоий ва Шоҳруҳ мирзоларнинг мақбараларини янгидан тиклаш ҳақида айтилганида¸ улар бу ишларни Ўзбекистон томони бажаради¸ деган умидда эканликларини айтдилар. Ҳозирга қадар ҳеч қандай ижобий қадам отилган эмас¸ дейди Форëб вилоятининг Афғонистон парламенти қуйи палатасидаги вакили Сардор Муҳаммадраҳмон ўғли.\nАббосийнинг маълум қилишича¸ Афғонистон Ахборот ва маданият вазирлиги Навоий қабрини қайта тиклаш учун 30 минг доллардан ошиқроқ маблағ ажратган.\nАлишер Навоийнинг ғариб қабрида...


Суперлига 27.07.2020 16:22\nCOCA-COLA Суперлига 3 августдан, марказлашган ҳолда давом эттирилади\nПандемия балоси туфайли кучайтирилган карантин даврида ЎзПФЛ мусобақаларни авом эттириш учун турли чоралар қўлламоқда. Ҳозиргина Суперлига ўйинларини давом эттириш учун қуйидаги қарор қабул қилинди.\n4-тур учрашувларидан бошлаб қайта тикланган Coca-Cola Суперлиганинг яна 6 тур учрашувлари муваффақиятли ўтказилди. 10-тур арафасида эса жамоаларда касалланиш ҳолатлари пайдо бўла бошлади. Шундан келиб чиқиб, ЎзПФЛ июль ойининг сўнгги ўн кунлигига режа қилинган 10-11 тур учрашувларини қолдиришга мажбур бўлди.\nШунингдек, ЎзПФЛ ЎФА ёрдамида ҳакамлар гуруҳини ҳам алоҳида объектда бўлишларини таъминлайди. Улар ҳам карантин қоидаларига тўла амал қилиши таъминланади. 15 августга қадар мамлакатдаги вазият яхшиланса, Ўзбекистон Coca-Cola кубоги учрашувларидан бошлаб уй-сафар тизимига қайтилади. Бу қарор ҳолатнинг қандай кечишидан келиб чиқиб, қайта муҳокама қилинади.\nМарказлашган мусобақада кунига учтадан ортиқ учрашув ўтказилмайди. Бу ҳолат нафақат трансляция ҳуқуқига эгалик қилувчи Спорт-ТВ учун, балки бошқа ОАВ учун ҳам қулайлик яратади. Қуйида учрашувлар тақвими билан танишиш имконияти бор. Қайси учрашувнинг қайси майдонда ўтиши масаласига ЎзПФЛ келаётган ҳафта аниқлик киритади.\n3 августга қадар жамоаларда бугунги кундаги вазият ҳақида етарлича хулоса чиқариш, касалланган футболчиларга ғамхўрлик қилиш ва уларни оёққа турғазишда имконият бўлади. 3 августдан бошлаб эса эҳтимолий касалланиши мумкин бўлган футболчилар масаласи билан шуғулланиш учун СEОА ёрдамида алоҳида комиссия тузилади. Бунда касалланган футболчи билан яқин мулоқотда бўлганлар тарихи ўрганилади ва улар белгиланган тартибда изоляцияга олинади.\nФутболчиларга ва клублар персоналларига машғулотлардан ташқари вақтларда бир-бирларидан масофа сақлаш тавсия этилади. Зеро жамоанинг кейинги натижаларига бу ўз таъсирини кўрсатади. Ҳар бир клуб асосий таркибида 45 нафаргача футболчи рўйхатдан ўтказилганидан келиб чиқиб, эҳтимолий касалланган футболчилар майдонга туша олмаса, уларнинг ўрни бошқа футболчилар билан тўлдирилади. Яъни, карантин қоидаларига қатъий амал қилган ва интизоми кучли бўлган клублар бундан табиийки ютади.\nЎзПФЛ осон бўлмаган даврда футбол клубларини бир ёқадан бош чиқаришга, ўз ишига масъулият билан ёндашишга чақиради ҳамда футбол жамоатчилигига саломатлик тилайди.


НамДУ жамоаси меҳрибонлик уйи учун совғалар тақдим этди - NamanganToday.uz\nMar 16, 2021 - 15:31\nБугунги кунда Наманган давлат университетида 6 нафар шаҳрдаги 26-сонли меҳрибонлик уйи тарбияланувчилари таҳсил олишмоқда. Ушбу талабаларни университетда сифатли таълим олишлари учун барча шароитлар яратилганлиги билан бирга улар мунтазам равишда моддий ва маънавий рағбатлантирилиб борилмоқда.\nНаманган давлат университети ректори С.Турғунов меҳрибонлик уйига ташриф буюрди. Учрашув давомида тарбияланувчилар билан самимий суҳбат ташкил этилди ва университет жамоаси томонидан меҳрибонлик уйи учун замонавий видеопроектор аппарати ва маркерли доска тақдим этилди. Шунингдек, мазкур муассасада университетнинг педагогика ва психология таълим йўналиши битирувчилари талабаларининг амалиёт олиб боришлари бўйича келишиб олинди.\nЯна бир муҳим жиҳат, Меҳрибонлик уйи битирувчи ўқувчилари учун университетнинг салоҳиятли ва тажрибали профессор-ўқитувчилари иштирокида тайёрлов курслари ташкил этилиши белгиланди. Бу эса муассаса тарбияланувчиларини жуда ҳурсанд қилди. Тарбияланувчилар ҳам ўз навбатида бундай эътибор ва ғамхўрлик учун Президентимизга ҳамда Наманган давлат университети жамоасига миннатдорчилик билдиришди.\nАёллар хасталикларини даволашда яна бир истиқболли қадам қўйилади


Тремор “титроқ” деган маънони англатади. Тремор иккала қўл, оёқлар, бош ва танада кузатиладиган титроқлар. Тремор, кўпинча, симметрик тарзда намоён бўлади ва иккала қўлда кўп учрайди. Ҳар ким ўзида тремор бор-йўқлигини...\nМигрен – энг кучли хуружсимон бош оғриқлар билан намоён бўлувчи касаллик. Бу касаллик аёлларда кўп учрайди ва наслдан-наслга ўтиш хусусиятига эга. Оғриқ хуружлари, асосан, кўз–пешона–чакка соҳаларида кузатилади...\nДепрессиянинг асосий сабаблари – булар ўткир ва сурункали руҳий сиқилишлар, кетма-кетма келувчи муваффақиясизликлар ва узоқ давом этувчи оғир касалликлардир. Ташқи салбий омиллар сабабли ривожланган депрессияга...\nХотира бузилиши сабаблари кўп. Улар ўтказилган бош мия жароҳатлари, спиртли ичимликларни суистъемол қилиш, атеросклероз, тез-тез кузатиладиган стресс ҳолатлари ва ҳ.к.\nСоғлом одамнинг бош миясида бир кунда 350-450 мл суюқлик (ликвор) ишлаб чиқарилади ва мия тўқималарида қайта сўрилиб туради. Мия суюқлиги ишлаб чиқарилиши ва қайта сўрилиш жараёни бузилиши натижасида...\nБош айланиши жуда кўп учрайдиган касалликдир. Руҳий ва ҳиссий зўриқишлар, дам олмай тинимсиз ишлаш, бош мия қон томир касалликлари, вегетатив дистониялар, артериал қон босимнинг ошиб ёки тушиб кетиши, сурункали...\nИнсульт деб бош мияда қон айланишининг ўткир бузилишига айтилади. Инсултнинг қандай тарқалишига келсак, у турли давлатларда турлича тарқалган. Ер юзида йилига 16 000 000, Россияда 600 000, Украинада 120 000,...\nДисциркулятор энцефалопатия – инсулт олди касаллигими?\nДисциркулятор энцефалопатия – бош мияда қон айланишининг сурункали бузилиши бўлиб, аксарият ҳолларда инсулт ривожланиши билан тугалланади. Дисциркулятор энцефалопатия аосан ёши катталарда учрайдиган касаллик....\nАСАБ КАСАЛЛИКЛАРИ. Касалликнинг келиб чиқиш сабаблари.\nЯқинингизнинг тутқаноғи бўлса... Уни қўллаб қувватланг\nЭпилепсия касаллиги охиригача тўлиқ ўрганилмаган ҳасталиклардан бири саналади. Аммо бу давоси йўқ дегани эмас. Авваламбор, ташхис аниқ ва тўлиқ бўлиши лозим. Бир неча кун ёйинки ўн беш кун давомида стационар...\nСтрессга қарши 4 хил машқ!\nЮзингизга ажин тушмаслигини хоҳлайсизми? Ким ҳам буни ҳохламайди деб ўйлаган бўлсангиз, унда асабийлашманг! "Депрессиядаман" деган сўзни ҳам унитинг. Борди-ю, назорат қўлдан чиқаётганини сезсангиз,...\nТутқаноқнинг давоси топилдими?\nМаълум муддатга онгнинг йўқотилиши, вегетатив ва сезги талвасасининг юзага келиши - эпилепсия ёки тутқаноқ номи билан юритилади. Хасталик, хуружларнинг сони ёки қай даражада содир бўлиши билангина хавфли эмас,...\nСурункали бош оғриғи бош мия кистасидан даракми?!\nБош оғриқлари ҳақида гапирилар экан, уларнинг мияга боғлиқ бўлган ва бўлмаган характерда таснифланишини алоҳида таъкидлаш лозим. Касалликка ташхис қўйишда айни мана шу омил катта аҳамиятга эга.\nҚовоқ учишининг асосий 6 белгиси\nҚовоқ учган пайтида кўз мускулларининг спазми ва қон билан таъминланишини камайиши юз беради. Ковоқнинг бир-икки дақиқа учиши ўткир бузилишларга олиб келмайди. Аммо бу холатнинг бир хафтага ёки бир ойга чўзилиши...\nБош мия учун ажойиб 5 машқ\nНейробика принципи оддий – кундалик юмушларни бажаришда бошқа бир сезги аъзоларини жалб қилиш орқали янгича таассуротлар билан бойитишдан иборат.


Дима Билан Тошкентда концерт беради. 25.03.2021, Sputnik Ўзбекистон\nТОШКЕНТ, 25 мар — Sputnik. Россиялик машҳур хонанда Дима Билан Тошкентда концерт беради. Концерт 27 мартда Humo Arenaда “Ассалом, Баҳор!” фестивали доирасида бўлиб ўтади.Чипта нархи катта ёшдагилар учун 150 минг сўм, 5 - 10 ёшгача бўлган болалар учун 80 000 сўм.Бир йил олдин Билан Тошкентда карантин чекловлари эълон қилинишидан олдин концерт берганди.\n© Sputnik / Евгения Новоженина / Фотобанкка ўтишЦеремония открытия XIX Всемирного фестиваля молодёжи и студентов\nДима Билан Тошкентда концерт беради.\nТОШКЕНТ, 25 мар — Sputnik. Россиялик машҳур хонанда Дима Билан Тошкентда концерт беради. Концерт 27 мартда Humo Arenaда “Ассалом, Баҳор!” фестивали доирасида бўлиб ўтади.\nЧипта нархи катта ёшдагилар учун 150 минг сўм, 5 - 10 ёшгача бўлган болалар учун 80 000 сўм.


«Агар зино ошкора бўлса, касофати ҳам ҳаммага уради» » Ўзбекистон янгиликлари – Zamin.uz\nЗино махфий бўлса, гуноҳи икки зинокорга бўлади. Зино ошкора бўлса, гуноҳи барчага бўлади, касофати ҳам ҳаммага уради.\nЎн йиллар аввал Тошкентга борганимда ёқамни ушлар эдим. Аёлларни кийимидан ҳайратда қолардим. Кўп ўтмай ўзимизда ҳам худди шундай кийимлар пайдо бўлди. Тиззадан баланд кийиш уят ҳисобланмай қолди. Бу вақтда Тошкентда кийим ўлчами янада калталашганига гувоҳ бўлдим. Юбка деса, юбкага нисбатан ҳақорат ҳисобланадиган кийимларга ўтиб кетилибди. Яна ўн йилга бормай, менинг шаҳримда ҳам шундай юришларини ўйласам, даҳшатга тушаман.\nЎтган йили Тожикистонга бордим. Соддачилик. Аёллар биздаги тўқсонинчи йиллар кийимида юрибди. Бизда кийиб юрган кийимлари билан аёллар у ерга борса, фоҳишага бўлгани каби муносабат кўради.\nАжрашиш уят бўлмай қолди. Ажрашган келин чиройли бўлса, пули бор биттаси дарров топиляпти. Ҳали эридан иддаси чиқмай, устига юриб қўя қоляпти.\nАвваллари келинни “ушлаб олиш“ни камдан-кам эшитар эдим. Ҳозирда фалончи келинини ушлаб олибди, фалончини келини қочиб кетибди, фалончи хотинини ўртоғи билан ушлаб олибди, деган гаплар кўпайганидан, ҳаммани келини юряпти, деган хаёлга боради одам.\n“Тиктириш“ мода бўлди. Бирорта доктор арзимаган пулга тиктириб беради. Анави аёл шу баҳона юзини “ёруғ” қилиб олади. Эркак жониворлар ҳам янги усулини ўйлаб топган. Уч кун яқинлик қилмаса парда йиртилар экан, деб уч кун кутиб ўтирибди. Ўз жуфти ҳалолига ишонмай, бу каби иш қилгандан ўлган афзал. Етиб келганимиз шу.\nОшхоналар, чойхоналарга кундузи киришни иложи йўқ. Аёллар “Игрушка”, “гап” ўйнайди. Дунёвийлар бўлса, ҳа, майли, дейди одам. Ҳожи акаларни хотинлари, ҳожи оналар, ҳижобли аёллар...\nДин бехабарларини тушунарсан. Аммо диндорларини қандай тушуниш мумкин? Гўёки ҳижобда. Аммо кийиб олган кийимидан калта юбкалилар ҳам хижолат бўлиб кетади. Муслима деганда икки энлик бошидаги рўмоли бор, бўлди. Эгнидаги кийимлари “астағфируллоҳ”, дейдиган даражада. Ҳижобдан мақсад нима эди? Авратни ёпишми ёки бошни ёпиб, кетни очишми? Ҳижобдан мақсад пардаланиш, эркаклар нигоҳидан қочиш бўлса, ҳозирги ҳижоблиларни терилган қошлари, шиширилган лаблари, олма терадиган кўзлари ҳижоб ҳақидаги тасаввурларни сочиб юборади.\nШаҳарда машҳур ҳожи акалар бор. Шуларни синглисини расман иккита эри бор. Икки эр бир-бирини танийди. Пулни кучидан индамай яшайверади. Аёл истаган куни биринчи эри билан, истаган куни иккинчи эри билан ётади.\nБизда шаҳарда таксистлар бор. Пул топиш учун эмас, янгисини илинтириш учун таксистлик қилади. Машинасига чиққан ҳар қандай аёлни йўлдан уришга уринади. Шу таксистлар ортидан қанчадан-қанча оилалар бузилиб кетди. Эрлик аёллар қанчаси шу ифлослар билан зинога қўл урди.\nФасебук, Телеграм каби ижтимоий тармоқлардан эр топиш - янги модага айланди. Эрсиз аёл эр топса, чидаса бўлади. Аммо эри бор аёллар, икки-учта ақлли гапларни ёзадиган ифлос эркаклар сабаб, кап-катта хотин бўлганда, фарзандларини бўйи ўзидан ўтганда ажрашиб, оиласини бузиб, ўша “Гапдонга” эрга тегмоқчи бўлиб юрибди.\nҚайсидир аёл эри билан уришиб, уйига келса ёки эри Россияга кетса, пойлаб ўтирадиган одам қиёфасидаги махлуқлар бор. Эри кетиши билан, бўри каби ташланади.\nШаҳарда аввал дискотека деган нарса бўлмас эди. Ҳозирда тўртта дискотека бемалол фаолият олиб боряпти. Ичида фаҳш, фоҳишалар қатори туппа-тузук аёллар юрганига нима дейиш мумкин?\nФоҳишалар Дубайга, Истанбулга бориб келиб яхши машиналар миняпти. Уларни шу ҳаётига орзуманд баъзи аёллар Дубай сари отланишни орзу қилиб яшаяпти.\nБир йигит ҳазил қилиб эълон ёзибди “ўн ёшгача бўлган қизлар билан танишаман. Қолганига "ожидания" тушяпман”, деб. Кулгили, бир вақтни ўзида ачинарли нарса. Яхши қиз топа олмай қийналиб юрган бўйдоқ укаларим, жиянларимни кўрсам, раҳмим келиб кетади. Қиз кўп, деймиз. Аммо яхши қизни остонасида кунига беш-олтитадан совчи.\nХиёбонлар, паркларда қиз ва йигитлар бемалол ўпишиб, ялашиб, қапишиб ўтирибди. Ҳеч кимни ҳеч ким билан иши йўқ. “Тур падарингга лаънат”, дейдиган одам йўқ.\nЮқорида ёзганимдай, зино очиқ бўлса - гуноҳи ҳаммага бўлади. Гуноҳларга кўникиб қолдик. Энди касофати ҳам барчамизга бўлади. Бунисига қандай кўникамиз, билмадим...\nЯнгиликлар » Жамият » «Агар зино ошкора бўлса, касофати ҳам ҳаммага уради»\n19:24 «Самарқанд дарвоза»га боргандим... Сал кам аёллар ҳаммомига киргандек бўлдим»\n22:39 Қиёматда нурсиз қоладиган аёл\n23:45 Ҳиндистонда зино энди жиноят ҳисобланмайди\n23:17 Зинодан бўлган ҳомилани нима қилиш мумкин